Eidalun Kennel - FAQ\nOlen kerännyt tälle sivulle minulta usein kysyttyjä kysymyksiä vastauksineen sekä muita ajatuksiani. Tälle sivulle olen myös kasannut yhteen tietoja koiran hankinnasta, kasvattamisesta, näistä koirista ja "kennelistämme". Vastaukset ovat pääasiassa minun mielipiteitäni, eivät ainoita oikeita totuuksia. Joku toinen kasvattaja voi olla näistä asioista aivan toista mieltä. Ja toivottavasti tältä sivulta saat vahvistusta päätöksellesi ottaa paimensukuinen lapinkoira tai harkita jotakin toista rotua tai kasvattajaa.\nEn missään tapauksessa tarkoita olla tyly tai töykeä, vaikka ilmaisenkin jotkut asiat ehkä turhan napakasti. Ajattele vain asia näin: jokaisen pentueen syntyyn kuluu jopa vuosi aikaa ennen kuin sinulla on pentu sylissäsi. Yhdistelmät ovat tarkkaan harkittuja ja pennut erittäin toivottuja. Siksi olen tarkka ja esitän ostajaehdokkaille paljon kysymyksiä ja toiveita. Uskaltaudu silti ottamaan yhteyttä, jos haluat kasvattajan kaupan päälle ;D\nLuettuasi tämän pienen kirjoittamani koosteen, tutustu myös koiranhankintaoppaaseen, jossa kerrotaan eri roduista ja autetaan löytämään jokaiselle sopiva koira.\nKenelle paimensukuinen lapinkoira sopii?\nMitä paimensukuisen kanssa voi harrastaa?\nEntäs se haukkuminen?\nNäyttelyt ja Katselmus?\nKuinka sairas on paimensukuinen lapinkoira, tarvitaanko vakuutus?\nMinkä kokoinen on paimensukuinen lapinkoira keskimäärin?\nPaljonko lapinkoira tarvitsee liikuntaa päivässä?\nVoiko ottaa koiran, jos taloudessa on jo kissa?\nMeidän koiristamme, miten meillä on sujunut esim lasten synnyttyä?\nMistä asioista pidän tai en pidä omissa koirissamme?\nEidalun kennel, mikä se on ja missä?\nOnko minulla erikoistoiveita pennunostajille?\nPitääkö Eidalun-pennun kanssa olla aktiiviharrastaja?\nMitä paimensukuisen lapinkoiran pentu maksaa?\nMilloin pennun voi meillä varata?\nMihin pitää varautua, kun pentu tulee taloon?\nLyhyesti sanottuna: Nämä ovat aktiivisia peruskoiria ulkoilua ja luontoa rakastaville ihmisille.\nLapinkoira sopii niin lapsiperheeseen kuin lapsettomalle pariskunnallekin, yksinäiselle vanhukselle se ehkä on hieman vauhdikas, mutta jos vanhemmalla ihmisellä riittää energiaa puuhata koiran kanssa, niin miksei lappalainen sopisi hänellekin. Lapinkoira on ihmisen koira, harrastus- ja puuhailukaveri, jalanlämmike telkkaria katsoessa, villakoirien kadottaja sängyn alta. Se sopii suomalaisiin olosuhteisiin, sateeseen ja tuiskuun, pakkaseen mutta myös lämpimään kesään. Suoranaisesta paahteesta lappalainen siirtyy mielellään varjoisaan, viileään paikkaan, mutta kukapa ei ;) Lapinkoira on nöyrä, pitkämielinen, kärsivällinen, anteeksi antava ja ennalta-arvattava, vaikkakin myös yleensä aktiivinen, vilkas ja iloinen (saattaa haukkua, varsinkin "riehaantuessaan"). Se sopii harrastuskaveriksi niin kaupunkiin kuin taajaman ulkopuolellekin. Lapinkoira viihtyy kerrostalossa, rivitalossa, omakotitalossa, maalaistalossa - siellä missä omistajakin tuntee olonsa kotoisaksi. Vaikka lappalainen on yleensä melko itsenäinen (ja myös ehkä itsepäinenkin), on se mieluiten kuitenkin siellä missä sen oma laumakin, eli sitä ei saa alistaa yksin pihanperälle kettingin päähän. Lappalainen sopii hyvin tokoon, agilityyn, pelastuskoiraharrastuksiin, lenkkikaveriksi keliin kuin keliin, sienimetsään, vaelluskumppaniksi, pyykkitupaan, viemään roskia tai hakemaan postia laatikolta. Se tykkää lämmittää varpaita kun istut sohvalla leffaa tuijottaen tai maata kiepillä jaloissa, kun istut tietokoneella. Sisällä lapinkoira on huomaamaton omissa oloissaan jurottaja, joka kuitenkin on heti valmis mukaan, kun vain hihna helähtää ja kengät kolahtaa. Kaikkinensa lapinkoira on aktiivisen, koiran hyvinvoinnista kiinnostuneen ihmisen koira.\nJostakin syystä on ruvennut yleistymään käsitys, että lapinkoira olisi lähtökohdiltaan helppo ja vaivaton seurakoira - jota se toki myös voi olla, kunhan se ensin on semmoiseksi opetettu ja koulutettu. Tulee kuitenkin muistaa, että lapinkoira on työkoiran jälkeläinen. Se on aktiivinen ja touhukas, älykäs, nokkela ja sen vuoksi myös mahdollisesti haastava, liikuntaa ja tekemistä kaipaava keskikokoinen koiraeläin, joka ansaitsee saada ihan joka päivä huomiota ja omistajansa aikaa niin lenkkeilyn kuin muunkin yhdessäolon muodossa. Lapinkoira ei ole sohvatyyny, lelu tai koirapatsas. Se on aktiviteettejä kaipaava, tunteva eläin.\nLapinkoirat pärjäävät parhaiten mielestäni hommissa, joissa ne saavat toimia itsenäisesti: Haku, rauniot, jälki (ja tietenkin paimentaminen!). Myös agility sopii hyvin, mutta jotkut raskaammat yksilöt saattavat olla hitaita. Nieida tykkää myös tokosta, mutta uroksemme Lunta sen sijaan ei niin välitä. Lapinkoirat yleisesti ottaen inhoavat toistoa toiston perään, eli ohjaajan pitää olla kekseliäs opettaessaan lapinkoiraa ;) Vaikka lappalaisilla on PK-oikeudet, ovat ne kokonaisvaltaisesti pehmeämpiä koulutettavia kuin vaikkapa belggarit. Lappalaiset yleisesti ottaen eivät siedä pakotteita, vaan loukkaantuvat, sillä ne tekevät kyllä, jos kokevat vaaditun asian mielekkääksi. Silti niiden kanssa on kiva puuhata, varsinkin jos ei toivo kisakonetta, siihen niistä ei ole. Sanotaanko näin, että esimerkiksi mielikuvitus kasvaa, kun yrittää keksiä, mikä olisi se keino, jolla saisi koiran seuraamaan innostuneesti, mutta haukkumatta, sillä sitten taas haukkuminen on kivaa ja jos on kivaa, pitää se myös kertoa… Meidän koiramme pärjäisivät uimahalukkuutensa puolesta ehkä myös vesipelastuksesa, mutta kokoa ei varsinkaan Nieidalla siihen ole. Kummatkin tykkäävät uida ja leikkiä vedessä, mutta kumpikaan ei karkaa uimalla (kuten Luntan emä, joka ui pois saaresta - mantereelle 2km!), vaan lähinnä kahlailevat ja välillä uivat keppien ja lelujen perässä.\n(Toim. huom. Alla oleva teksti on kirjoitettu vuonna 2005. Nykyään tilanne on eri, kun ei ole enää Luntaa toppuuttelemassa. Eli Yrtti haukkuu ovikellolle ja sisäänsaapujille hetken, kyllä.) Meidän kummastakaan ei lähde sisällä hisaustakaan (paitsi pyynnöstä; vanhempi koiramme kertoo päivän kuulumiset mouruamalla), ulkonakin haukkuvat vain leikkiessään ja innostuessaan hommistaan (ilmaisu). Olemme kummallekin alusta asti tehneet selväksi, että sisällä ei haukuta. Lapinkoirankin pentu kun pyrkii miellyttämään omistajaansa ja haluaa tehdä hyväksyttyjä asioita, joten muutaman päivän murahduskuuri haukahdusyritysten jälkeen on karsinut meillä kodin ja ulkopuolisten äänien vahtimisen. Samoin olemme opettaneet koiramme haukkumaan käskystä, ja näin ollen ne osaavat olla hiljaa pyynnöstä. Tietenkin tuttuja ihmisiä ja koiria tavatessaan koirammekin haluavat kertoa kuulumisensa, mutta lopettavat kyllä käskettäessä, eli olen sitä mieltä, että pääasiassa kyse on koulutuksesta, mutta tietenkin on linjoja, jotka ovat haukkuherkempiä kuin toiset. Minkä tahansa rotuisen koiran saa haukkumaan tylsyyttään. Tunnen saksanpaimenkoiria, jotka ulisevat päivät, kun niillä on tylsää ja ne kaipaavat isäntäväkeään. En lähtisi sanomaan, että tämä rotu haukkuisi sen enempää kuin mikään muukaan rotu, lappalaiset vain paimentavat äänellään, kuten taas bordercolliet paimentavat näykkimällä… Mutta kyllä haukku on herkemmässä näillä kuin vaikkapa basenjilla…\nNäyttelyissä en paimensukuisille yleensä povaa suurta menestystä. Kyllä näillekin saa hyviä arvosteluja, jos tietää mennä tuomarille, joka tykkää paimensukuistyyppisistä lappalaisista.\nPaimensukuisen Lapinkoiran Seura järjestää vuosittain Katselmuksen paimensukuisille lapinkoirille, huhti-toukokuussa. Se on tapahtuma, johon saapuu koiria ja niiden omistajia ympäri Suomen ihastelemaan toistensa koiria ja vaihtamaan kuulumisia keskenään. 2017 Katselmus oli Turun lähellä huhtikuun lopulla, 2018 Asikkalassa toukokuun alussa, 2019 Pohjois-Suomessa, 2020 Keski-Suomessa, sitten taas Etelä-Suomessa, jonka jälkeen Pohjois-Karjalassa, Länsi-Suomessa, Etelä-Suomessa... Eli joka kolmas vuosi täällä, muuten kiertäen ympäri Suomea, jotta eri puolilla asuville tulisi edes välillä Katselmus lähemmäs.\nPaimensukuisilla on joitakin HC-tapauksia ja toistaiseksi yksi PRA-sairas koira, on kivesvikaisuutta, pieniä napatyriä ja hammaspuutoksia. Muutamia epilepsiaa sairastavia yksilöitä on, sekä on tavattu yksittäistapauksia polviluksaatiota, purentavikaa, allergioita, ruokatorvenlaajentumaa ja kilpirauhasongelmia. Mutta yleisiä nämä viat ja sairaudet eivät ole. Täysin tervehän ei ole tietenkään yksikään koirarotu, ja jokaisessa suvussa löytyy aina jotain, jos ei juuri kyseisessä pentueessa, niin ainakin kumminkaimanveljenpojalta.\nLapinkoira on yksi maailman terveimmistä roduista, jonka vuoksi se myös kuuluu vakuutusmaksuissa halvimpaan luokkaan. Itse suosittelen vakuutuksen ottamista, koska eihän sitä kuitenkaan tiedä, että vaikka koira ei sairastuisikaan, mutta saattaa siitä tulla silti onnettomuusaltis. Tai saatat haluta pennuttaa narttusi, ja se joudutaankin keisarinleikkaamaan, vakuutus saattaisi maksaa kulusi. Meidän omilla koirillamme on vakuutukset.\nLapinkoira kuuluu turkkirotuihin, eli karvaa on, sitä pitää harjata ja välillä myös pestä. Mutta. Paimensukuisella ei kuitenkaan ole _muhkea_ turkki, se ei kärsi sisätiloissa eikä kesällä, eikä se turkkinsa vuoksi ole piha- tai ulkokoira, vaan koska se on kotimainen rotu, sillä on karvanlähtö kahdesti vuodessa parin viikon ajan. Kesäisin turkki on ohuempi, pohjavillaton, auringolta ihoa suojaava karvapeite, ja talvisin paksumpi, tiheällä pohjavillalla, pakkaselta, viimalta ja pyryltä suojaava turkki.\nLapinkoiraa ei tarvitse kammata päivittäin, ei edes viikoittain. Vaan aina kun löytyy takku tai turkki on muuten sotkuisen näköinen, auttaa kunnolla kampaaminen ihoa hengittämään, eikä koiran turkki rupea haisemaan eikä iho hilseile tai tulehdu. Lapinkoiraa ei myöskään tarvitse pestä usein, vaan kerran, pari vuodessa tai sen pyörittyä jonkun raadon päällä (sitä ne rakastavat!), shampoopesua tarvitaan.\nPaimensukuiset nartut ovat keskimäärin 43-47cm korkeita ja 11-15kg painoisia (pienempiä ja suurempia kuitenkin löytyy). Urokset ovat hieman kookkaampia: 46-53cm, 16-22kg (hajontaa kummallakin sukupuolella n. +- 2cm ja +- 2kg).\nKaikki koirat rakastavat ulkoilua, oli rotu mikä tahansa. Kaikkien rotujen edustajat tarvitsevat liikuntaa pysyäkseen kunnossa, lapinkoira ei ole poikkeus suuntaan eikä toiseen. Lapinkoirissa on yksilöitä, joista vesisade on ällöttävää, eikä pihalla riekkuminen silloin maita, mutta on myös yksilöitä, joita voisi vesieläimiksikin luulla, kun ne niin mielellään pusaavat lätäköissä ja ojissa. Myöskin on yksilöitä, joita ei helteellä saa varjoisista nurkista liikkeelle, mutta pakkaspäivänä, kun on lunta ja kirpeän raikasta, saa varmasti jokaisen lapinkoiran mukaan ilomielellä kinoksiin hyppimään.\nNiinä päivinä, kun meillä ei ole treenejä, käytämme koiramme keskimäärin kolmesti ulkona: aamulla, päivällä ja illalla. Iltalenkki on yleensä pitkä, joka kestää vähintään tunnin, ja pyrimme vähintään pari kertaa viikossa suunnistamaan metsään, missä koirat saavat juosta vapaina. Aamu- ja päivälenkki ovat vain puolen tunnin pissattelupyrähdyksiä.\nMinulta on muuttanut muutama pentu kissan kaveriksi, ja voin sanoa, että joka kerran on hyvin mennyt. Ainut neuvo, jonka olen antanut, on se että muistakaa pitää kissa "ylempänä" laumahierarkiassa, ja pitäkää kissan ruokia pöydällä tms, mistä koira ei niitä saa syötyä. Kissan ruoka paljonsyötynä ei ole koirille hyväksi.\nLunta (uros) on minulle ihka ensimmäinen koira, hieman kovapäinen, mutta muuten oikein leppoisa. Nieida (narttu) on taas pyrkyri, mutta nameilla lahjottavissa. Kummatkin omalla tavallaan helppoja ja vaikeita. On pitänyt vain keksiä ne niiden omat metkut ja "heikkoudet", niin kumpikin on huiputettavissa tottelemaan - Luntan heikkous on rukkaseni (eli leikkiminen) ja Nieidalla mikä tahansa syötävä. Mutta muistan Nieidan ollessa pentu, toivoneen sen olevan ikioma eka koirani, kun se oli jotenkin helpompi ollessaan niin herkkujen perään. Nieida on siis mieheni koira, ja sen kyllä huomaa, kun neiti on välillä sitä mieltä ettei minua tarvitsisi muka totella. Olemme käyneet ennen lapsia koirinemme vaelluksilla pitkin Lappia ja kansallispuistoja. Koiramme rakastavat tehdä kanssamme yhdessä asioita, vaikka se olisi vain roskiksen vienti tai pyykkien naruille levitys. Pidän itse siitä, että kotosalla koiramme ovat huomaamattomia, omissa olissaan lepäilijöitä, mutta kun hihna helähtää, kaksi viuhkahäntää heti löytyy kysymään, että pääsemmehän mukaan, minne mennään?\nKoiramme eivät olleet entuudestaan tuttuja lasten kanssa, ja varsinkin Lunta vierasti esikoistamme ensimmäiset kuukaudet. Sillä meni kauan totutella ajatukseen, että joku pieni ihminen koskisi siihen. Mutta myöhemmin se antoi Johanneksen halailla itseään, rapsutella ja jopa kiipeillä yli (!) Tyttäremme kanssa se siedätyshoiti itseään ja opetteli makailemaan tytön vieressä lattialla, eikä se enää häiriintynyt tyttäremme huiskivista pikkukäsistä (toisin kuin kahta vuotta aiemmin poikamme… ;D). Kaipa koiraparka tajusi, että muksut tulivat jäädäkseen. Vieraita lapsia kohtaan Lunta oli myöhemminkin hieman varautunut. Sillä on lapsista huonoja kokemuksia (ja siinä huomaa Luntan luonteen pehmeyden, kun taas nimenomaan samasta asiasta huomaa Nieidan kovuuden). Nieida sen sijaan halusi auttaa niin vaipanvaihdossa kuin muussakin. Nieida mm. vahti tytärtämme, ettei sille tullut paha mieli kun se makoili vauvana lattialla lelujaan ihmetellen. Ja jos tytön ääni alkoi muuttua surullisemmaksi, Nieida haki minut heti vauvan luo.\nKoirat antavat lastemme ja myös vierailevien lasten hoitaa, siis silittää ja taputella, itseään, vaikka välillä otteet ovatkin rajuhkoja. Kertaakaan ei ole tullut tilannetta, että olisi yksikään koirista murissut tai näyttänyt hampaita. Olemme tietenkin myös hyvin tarkkoja, etteivät pikkulapset ja koirat ole keskenään ilman aikuista.\nNieida on sitkeä ja sinnikäs vanha mummokoiranen, jolla on edelleenkin valitettavan ruma ääni. Välillä kun se aloittaa ilmaisuhaukun, on kuin sikaa pistäisi… ;) Neeppu on nöyrä ja palvelunhaluinen, eikä säikähdä epäonnistumista, vaan yrittää uudelleen. Nieida oli nuorena tyttönä loistava hyppimään; hyppää 1,5m korkealle muurille noin vain, ja edelleen (nyt lääkitysten ollessa kohdillaan) se on nopea ja iloinen. Nieidan huono puoli on se, että se kuvittelee lähes kaikkien ihmisten, varsinkin lastenvaunujen kanssa liikkeellä olevien, olevan sen tuttuja. Ei vastaantulijoiden, mutta semmoisten jotka puhuttelevat hihnan yläpäässä olijaa. Jos joku kysyy vaikkapa tietä tai kelloa, Nieida kuvittelee, että nyt tuli tuttu vastaan, ja rupeaa liehakoimaan ja huutamaan. Se on todella ärsyttävää. Mutta Nieidan hyviin puoliin on luettava sen rauhallisuus lasten kanssa. Nieida on hyvin pitkämielinen sekä koiran- että ihmispennuille. Kummatkin saavat vaikka roikkua korvissa, eikä Nieida sano mitään. Ja kun koira alkaa kypsyä tilanteeseen, se vain siirtyy syrjään. Samoin Nieida on ihanne harrastuskaveri sekä iltalenkkiseura. Nieida huomaa kyllä kaikki pusikossaväijyjät. Sillä on puolustus- ja vartioimisviettiä. Kotona se ei hauku, mutta vaikkapa mökillä varoittaa kyllä vieraista, vaikka ei sielläkään sisätiloissa haukahtele.\nLunta taas oli rauhallinen omista asioistaan kiinnostunut, todella tasapainoinen ja hyvähermoinen herra, joka ei hätkähtänyt oikein mistään. Lasten synnyttyä se myöskin rupesi kiinnittämään lastenvaunuileviin ihmisiin enemmän huomiota, koska vaunujen takaa saattoi ilmestyä tutun henkilön rapsuttava käsi. Aiemmin eivät Luntaa muun maailman touhut paljoakaan kiinnostaneet, ja sen vuoksi se ei myöskään tuntunut turvallisimmalta seuralaiselta pimeiden kujien läpi kävelyyn. Tuntui, ettei se huomannut ympärillä pyörivän maailman asioita laisinkaan paitsi jos samaa kujaa on kulkenut juoksuinen tyttö… Lunta oli mielestäni, varsinkin järkiinnyttyään, helppo harrastuskaveri, sillä se osasi lukea eleitäni ja kuulla äänensävyistäni, mitä milloinkin siltä halusin. Luntan kanssa olimme Helsingin Etsintä- ja Pelastuskoirien Hälytysryhmässä.\nYrtti on eloisa ja vilkas nuori neiti, jolla on raivostuttava tapa haukkua ovikellolle. En ole tottunut siihen, että ovista sisäänsaapuvat ihmiset haukutaan, ja haukkuminen närkästyttää minua suuresti. Yrtti on yhä (muiden kuin minun kanssani) vähän epävarma, eli se saattaa rähähdellä vastaantuleville koirille. Lisäksi sillä ei ole yhtä suuri toimintakyky kuin ukillaan tai isomummollaan. Yrtti on vielä vähän kakara, jonka luonnetta pystyy varmemmin arvioimaan sen kehityttyä ja kasvettua. Se on äärimmäisen kiltti lasten kanssa, ja se on hyvä leikittämään pentuja, mutta korvien käyttöä, ja niihin saapuvan informaation suodattamista sen tulee vielä harjoitella.\nMaltti on nimensämukaisesti kärsivällinen ja rauhallinen koira, ja se olisi lähes mykkä, jollei olisi oppinut elämänkumppaniltaan ärsyttäviä tapoja. Myös se on äärimmäisen hyvä lasten ja pentujen kanssa, ja Maltilla on isomummonsa kärsivällisyyden lisäksi samanlaiset hyppyjousitakajalat, joilla se loikkaa vaikka linnun lennosta suuhunsa.\nNieidalla on A-lonkat, terveet silmät ja polvet. Se on noin 43cm korkea ja painaa 14kg. Sillä ei ole hammaspuutoksia, mutta yksi poskihammas on pienempi kuin muut. Nieidalla on ihanne paimensukuisrakenne; pitkä runko, häntä matalalla, hyvät kulmaukset edessä ja takana. Nieidan pää vain ei nuorena minun mielestäni ollut paras mahdollinen, mutta sekin on vanhemmiten kehittynyt parempaan suuntaan. Ihanteeni on samanlainen pää kuin Luntalla oli, Nieidalla on hyvin narttumainen pää. Pään sisältö sen sijaan on todella hyvä, ja se onkin mielestäni tärkeintä.\nKesällä 2012 syntyneellä Yrtillä on A-lonkat, 00-kyynärät, terveet silmät ja polvet. Se on noin 44cm korkea ja painaa noin 14kg. Yrtiltä puuttuu kolme hammasta; vasemmalta alhaalta ja ylhäältä P2, oikealta puolelta ylä-P2. Yrtti on lyhytturkkinen, pitkärunkoinen, ehkä hieman porokoiramainen, vilkas, musta merkein narttu. Yrtillä on hyvät kulmaukset edessä ja takana. Yrtillä on narttumainen hyvä pää, vaikkakin palikat sen sisällä etsivät vielä lopullista sijoituspaikkaansa ;)\nSyksyllä 2014 syntyneellä Luntan pojanpojalla Maltilla on CC-lonkat, 00-kyynärät, terveet silmät ja polvet. Se on n. 53cm korkea ja painaa noin 20kg. Sillä ei ole hammaspuutoksia. Maltilla on hyvät kulmaukset edessä ja takana, sekä isoisänsä tavoin ihanne pää, niin sisältä kuin ulkonäöllisestikin. Se on uros isolla U:lla.\nLuntalla oli BC-lonkat terveet silmät ja polvet. Se oli 53cm korkea ja painoi noin 20kg. Silläkään ei ollut hammaspuutoksia. Lunta oli korkeajalkainen ja lyhytturkkinen, jonka vuoksi se antoi rungoltaan lyhyen vaikutelman, mutta oli kuitenkin pitkärunkoinen sekin, vaikkakin korkeilla jaloilla varustettuna ;D, Luntallakin oli hyvät kulmaukset edessä ja takana. Luntalla oli ihanne pää, niin sisältä kuin ulkonäöllisestikin!\nYleisesti ottaen koiramme ovat olleet terveitä. Kun Lunta oli pieni, jouduimme ravaamaan eläinlääkärillä ripulin vuoksi, kun poika pisteli poskeensa pesäpalloräpylän. Syksyllä 2005 Nieida juoksi Luntan kylkeen niin, että se loukkasi selkänsä ja sitä on käyty nikamanniksauttajalla hoidattamassa. Nieida taas on käynyt kerran rokotusten ulkopuolisesti eläinlääkäriä tapaamassa: muutama kesä sitten koiramme lähes asuivat järvessä, ja Nieida uitti turkkiaan niin, että sai hännäntyveen hotspotin, joka lähti pois turkin vaihduttua ja tohtorin salvalla. Pääosin tapasimme kuitenkin koirien nuoruusvuosina eläinlääkärin vain rokotuksissa ja PEVISA-tarkastuksissa.\nVanhemmiten (yli 11v) Luntalle ilmestyi epleptistyyppisiä kohtauksia, joiden syntysyytä ei laajoista lääkärintutkimuksista huolimatta löydetty. Lisäksi selkä rupesi koiraa vaivaamaan niin, että se viimeisinä viikkoinaan itkeskeli itsensä uneen, joten emme raaskineet pappakoiraa enää kipullääkkeillä huumata, vaan päädyimme antamaan Lunta-ukolle lopullisen levon elokuun lopulla 2013. Päätös oli raskas, ja sitä pitkään ja paljon on itketty, mutta koira elää muistoissamme ja jälkeläisissään. Nieidalle taas puhkesi jokunen vuosi sitten Addison. Taudin periytyvyyttä ei vielä toistaiseksi tunneta. Nieida syö päivittäin lääkkeitä, ja käymme vuosittain eläinlääkärissä lääkekontrollissa tarkistuttamassa verinäytteistä, onko lääkitys kohdillaan. Yrtti ja Maltti ovat toistaiseksi tavanneet eläinlääkärin vain rokotuksissa ja pevisa-tarkastuksissa.\nAsuimme Itä-Helsingissä omakotitalossa vielä keväällä 2018. Nykyään asumme taas kerrostalossa Helsingin kantakaupungissa lähellä keskustaa. Perheeseemme kuuluvat minun lisäkseni kaksi lastamme (teini-ikäiset poika ja tytär), kaksi kissaamme Esteri ja Vihtori, sekä kotikoiramme Yrtti ja Maltti, Nieida-mummelin siirryttyä vihreämmille nurmille tanssimaan selkätanssiaan loppukesästä 2018 lähes 16-vuoden iässä. Lunta-papparaisemme jouduttiin lopettamaan syksyllä 2013 vanhuuden kipujen ja epileptisten kohtausten ilmestyttyä.\nOlen neljänkymmenen ylittänyt äiti ja koiriemme emäntä. Leipätyönäni puuhailen mainoselokuvatuottajana, mutta harrastan koirailua monilla eri tavoin (kasvattaminen ja erilainen kouluttaminen). Koirat ovat meille perheenjäseniä, mutta kuitenkin koirina, eivät lapsina tai niiden korvikkeina. Harrastimme edellisten koiriemme kanssa hakua ja raunioita sekä PK-tottista, nykyisten kanssa hömppä-hakuilemme ja käymme välillä paimentamassa lampaita ja nautoja. Olen Kennelliiton, Lappalaiskoirat ry:n, Paimensukuisen Lapinkoiran Seuran, Porokoirakerhon sekä Kokonaisvaltaisen Koiranjalostuksen Tuki ry:n jäsen. Lisäksi kuulun Helsingin Pelastuskoiriin ja Helsingin Palveluskoiraharrastajiin. Olen käynyt kasvattajan peruskurssin 2002 ja allekirjoittanut kasvattajasitoumuksen. Lunta ja Nieida ovat kumpikin läpäisseet poropaimennustestin ja käyttäytymiskokeen hyväksytysti, Yrtti ja Maltti pyrkivät näitä kohti. Kaikki koiristamme ovat PEVISA-tarkastettuja ja luonnetestattuja. Meille syntyy noin kerran vuodessa (pääasiassa) sijoitusnarttujen pentuja.\nPyrin kasvattamaan mahdollisimman hyväluonteisia, sekä harrastuksiin että perhekoiriksi sopivia ihmisen parhaita ystäviä. Luonne on minulle prioriteetti numero yksi, mutta heti käsikädessä luonteen kanssa kävelee terveys. Lapinkoirahan on yksi maailman terveimmistä roduista, jonka vuoksi lapinkoira myös kuuluu vakuutusmaksuissa halvimpaan luokkaan. Tietenkin on epäonnekkaitakin yksilöitä, on yksittäistapauksia erilaisia silmäsairauksia, lonkkavikaa, polvivikoja, allergiaa, häntämutkia, ruokatorvenlaajentumaa, epilepsiaa, jne. Mutta kasvattajilla on tänä päivänä myös laajat aseet tautien kitkemiseksi, esimerkiksi Suomessa pyritään luomaan geenitesti, jolla saataisiin epilepsia karsittua kotimaisista roduista pois.\nKasvatustavoitteissani ulkonäkö on melko loppupäässä. Tietenkin pyrin "tekemään" lapinkoiriksi tunnistettavia terverakenteisia koiria, mutta näyttelyvoittajia en usko kenestäkään Eidalun-koirasta tulevan. Olen kumpaakin kotikoiraamme (Lunta ja Nieida. Yrtti ja Maltti odottavat omia näyttelykertojaan vielä) käyttänyt näyttelyissä kerran pari, ja sijoituskoirat käytän myös kerran tuomarilla näytillä, mutta Paimensukuisten lapinkoirien omissa Katselmuksissa olemme pyrkineet olemaan joka vuosi. Juoksemme mielummin metsässä koirinemme ja lapsinemme, kuin kierrämme hiki päässä kehiä.\nOlen aiemmin pyrkinyt järjestämään jokaisen pentueen kanssa pentuetapaamisen 1/2v-1v välillä luovutuksesta niin, että pentueen kummatkin vanhemmat ovat paikalla - nyt muutaman vuoden tapa on ollut tauolla, pitää yrittää elvyttää pentuetapaamisia. Samalla omistajat pystyvät vertailemaan sisarusten tapoja ja kysymään minulta ja pentujen vanhempien omistajilta keneltä oman koirat erikoiset ja ominaiset tavat tulevat ;) Ja FB:ssä on Eidalun-koirien omistajille ja ystäville keskusteluryhmä, missä kaikesta koiriimme liittyvästä saa ja pitääkin puhua. Siellä keskustellaan terveydestä, liikkumisesta, koulutuksesta, pentujen yksinolosta, jne. Vinkkejä saa kysymällä :)\nMinulla on toivomuksena pennunostajille, että näkisimme suunnilleen edes vuoden välein, edes PLS:n Katselmuksissa ja/tai minun järjestämissäni pentuetapaamisissa. Ja tietenkin että saan kuulla koiran voinnista säännöllisen epäsäännöllisesti. Minulle on tärkeää, etteivät kasvattini häviä elämästämme, vaan koirien elämä tulevaisuudessakin kiinnostaa minua. Esitän toivomuksena aina myös, että pentua käytettäisiin edes yhden kerran silmätarkastuksessa. Muu PEVISA- sekä luonnetestaus on ehdotonta plussaa. Tämä, jotta tietäisimme rodun terveydentilan mahdollisimman laajasti. Myös edes yksi näyttely- tai katselmuskäynti olisi mukava, siis että saisi ulkopuolisen arvion koiran ulkomuodosta.\nMinä toivon pennunostajien ymmärtävän, että suomenlapinkoirakanta maailmassa on pieni. 99% koirista asuu Suomessa, eikä koiriimme saada uutta verta muualta, jos kannasta löytyy jokin ilkeä sairaus. Siksi terveyden tutkiminen ja sen rehellisesti kertominen on erittäin tärkeää kaikkien lapinkoirien takia.\nJos kaikesta etukäteistyöstäni huolimatta käy niin huonosti, että perhe, jonne olen koiran alunperin myynyt, ei pystykään pentua/koiraa itse pitämään, toivon, että minun sallitaan olla apuna etsimässä koiralle uutta kotia.\nMinulle tärkeintä on, että pentu pääsee rakastavaan kotiin, jossa sille on aikaa. Perheellä pitää tietenkin olla kiinnostusta asettaa pennulle rajat ja opettaa se perustavoille, jotta sen kanssa uskaltaa näyttäytyä muullakin kuin syvimmissä metsissä. En kuitenkaan aseta vaatimuksiksi tottelevaisuusvalion arvoa tahi kilpailu- ja näyttelytulosriviä. Mutta jos innostut harrastamaan aktiivisestikin koirasi kanssa, ei minulla ole mitään sitä vastaan, päinvastoin! Mitä enemmän harrastatte ja teette koiran kanssa yhdessä, sitä onnellisempi koirasi on, ja sitä parempi ja antoisampi yhteiselämästänne tulee.\nLapinkoiranpennuista pyydetään kirjoitusta päivittäessäni, tammikuussa 2021, 1000e-1400e. Minä pyydän 1200e, ja luovutan pennut rekisteröityinä, mikrosirulla tunnistusmerkittyinä ja eläinlääkärin tarkastamina, pentutestattuina, kotona päivittäin syliteltyinä ja siliteltyinä, en häkistä pihan perältä. Emokoirat ovat toimestani etukäteen terveystarkastettu; niiltä on eläinlääkärillä virallisesti tutkittu polvet, silmät, lonkat, kyynärät ja nykyään myös selkä. Lisäksi niille on tehty kaikki tiedossaolevat geenitestit. Emokoirat ovat aina rokotettuja ja madotettuja ennen astutusta. Käytän jalostukseen vain terveeksi tutkittuja koiria.\nPennun hinta sisältää myös, ostajan niin halutessa, ensimmäisen vuoden jäsenyyden Paimensukuisen Lapinkoiran Seurassa ja Porokoirakerhossa, sekä tietenkin kattavat pentuohjeet ja penturuokaa. Hinnassa on 50e "porkkanaa" PEVISA-tarkastusta varten. Palautan 50e koiranostajalle, kun hän vie koiransa kolmeen ikävuoteen mennessä lonkka-, silmä-, polvi-, selkä- ja kyynär-tarkkiin. Tällä hetkellä tuo paketti joukkotarkastuksessa täällä PK-seudulla on n. 280e. Sekä tietenkin olen mukana auttamassa löytämään edullisempaa tarkastusta.\nKasvatustyöstäni kiinnostuneet ihmiset ovat olleet kanssani yleensä yhteyksissä paljon ennen pentujen syntymää - jotkut jopa vuosia, mutta yleensä yhteydenotto on tapahtunut muutamaa kuukautta aiemmin. Tapaan koiraa harkitsevat mielelläni paljon ennen pentujen syntymää etukäteen, jututan ja haastattelen, jotta pystyn miettiä, minkä tyyppistä koiraa kyseiset ihmiset ovat vailla, ja onko minulle suunnitteilla olevassa pentueessa sopivan kaltaisia toiveissa tai onko lapinkoira lainkaan sopiva rotu.\nMeillä pennun voi varata silloin, kun sitä käydään katsomassa (pennun ollessa n. kolmen viikon ikäinen) ja hyväksymässä meidät uuden perheenjäsenen kasvattajiksi. Silloin maksetaan varausmaksuna puolet pennun hinnasta (600e) - siis jos pentu ja kasvattaja miellyttävät. Seuraan mielelläni pentuja aina viisiviikkoisiksi, ja silloin suosittelen kullekin pennunostajalle heidän perheeseensä parhaiten sopivaa pentua. Tietenkin perhe saa itse katsoa, josko joku miellyttää eniten, mutta varsinkin jos/kun ihmisillä on luonnetoivomuksia, niin minä pystyn niitä parhaiten kuitenkin päivittäin tarkkailemaan, kuka on omatoimisin, kuka itsenäisin, kuka rauhallisin, jne.\nPentua ei pysty varata aiemmin, koska en pysty lupaamaan onnistuuko astutus, syntyykö tarpeeksi pentuja jne. Meillä pystyy vain ilmoittamaan kiinnostuksensa pennun hankintaan. Ilmoitan aina kiinnostuneille perheille astutuksen onnistuttua miten meni, otan yhteyttä ultran aikaan, ja raportoin syntymän lähestymisestä ja kun pennut ovat syntyneet, otan yhteyttä taas.\nEli jos olet kiinnostunut Eidalun-pennusta, ole yhteyksissä sähköpostitse, mielellään jo paljon etukäteen. Kerro itsestäsi, perheestäsi, kotioloistasi, arjestasi, muista harrastuksistasi, rutiineistasi, ja siitä, mitä koiralta odotat. Mitä toivoisit koiralta; luonne, ominaisuudet, sukupuoli. Mitä haaveilet harrastavasi koiran kanssa, miten olet ajatellut hoitaa koiran, jos lähdet matkoille tai sairastut.\nYksinolemisen opetteluun suosittelen panostamaan. Siihen kannattaa laittaa aikaa, jotta pennulle ei tulisi eroahdistusta, ja mahdollisimman moni huonekalu ja kenkä säästyisi. Itse olemme omat koiramme ottaneet viikonlopun alla, ja heti maanantaina pentu jäi työpäivämme ajaksi kotiin. Siten koira oppi saman tien perheemme arjen rytmin, eikä ongelmia myöhemminkään syntynyt..\nKoiranpentu vaatii aikaa. Se ei ole "valmis", tavat oppinut aikuinen koira, jonka tapaat meillä käydessäsi, vaan tyhjä taulu, johon sinä rupeat kirjoittamaan toivomiasi käyttäytymistapoja. Pentua ei saa hankkia hetken mielijohteesta. Koira ei ole vain lemmikki, vaan se on perheenjäsen, jolle sinä asetat rajat ja annat rakkautta. Koiran kouluttaminen on aikaa vievä prosessi, ei riitä että koiraa ruokkii ja käyttää pissalla. Koiranpentu on elävä, tunteva olio, jota ei voi hylätä kuin Tamagotchia, kun sen hoitaminen ei enää kiinnostakaan. Koirasta on kannettava vastuu sen koko eliniän, joka lapinkoiralla on pitkä, jopa 18 vuotta. Kannattaa vakavasti harkita, onko oikeasti valmis sitoutumaan lähes kahdeksi vuosikymmeneksi joka päiväiseen ulkona ramppaamiseen, oli keli mikä tahansa. Onko valmis hoitamaan ja siivoamaan niin ripulit kuin oksennuksetkin, tassuhaavat, katkenneet hampaat, punkinpoistot, karvatakut, korvatulehdukset ja imuroimaan melkein joka päivä? Näistä lähtee vielä karvaakin, kaksi kertaa vuodessa oikein kunnolla.\nMinä itse olin ja olen vastakin. Nämä ilmeikkäät ja persoonalliset karvakasat ovat vieneet sydämeni. Saas nähdä kuinka sinun käy.\nVoit koska tahansa ottaa meihin yhteyttä, vaikkei pentuja juuri silloin olisikaan.


Uusi alku Lapualta » Ura Basket\nUusi alku Lapualta\nFiifi Aidoon atleettisia suorituksia tarvitaan taas keskiviikkona\nVuosi 2019 korkataan Pohjanmaalla käyntiin, kun #MeidänJoukkue matkaa muutosten kourissa olevan Lapuan Kobrien vieraaksi. Luvassa on kahden haastavassa tilanteessa olevan joukkueen kohtaaminen, joissa molemmat kaipaavat sarjapisteitä erityisen paljon.\nAvery Woodson heittää eniten kolkkeja Korisliigassa. Montako osuu tällä kertaa?\nIsäntä Lapuan Kobrat\nViime viikko oli Lapualla dramaattinen. Ensin jatkuvista loukkaantumisista kärsivä Robert Juvonen ilmoitti lopettavansa koripallouransa. Tällaiset uutiset ovat aina erittäin ikäviä, saati sitten nuoren lahjakkaan pelaajan tapauksessa.\nPerjantaina iski seuraava uutispommi Lapualta. Päävalmentaja Lars Ekström on purkanut sopimuksensa! Seurajohdon ja valmentajan näkemykset olivat niin pahasti ristissä, että muuta ratkaisua ei valmentajan mukaan ollut. Ura Basketia kaudella 2012-13 valmentanutta Lassea ei siis enää valitettavasti nähdä kotijoukkueen penkin päässä. Päävalmentajaksi nousee apuvalmentajana useamman vuoden toiminut, Lapuan oma poika, Ville Turja. Valmentajanvaihdoksen takia on meidän valmennusjohdon myös oltava hereillä pelissä, sillä jotain taktisia muutoksia saattaa hyvinkin tulla vastustajan tekemiseen.\nAikaisemmin Korikobrina tunnettu kotijoukkue lähtee seuraavalla kokoonpanolla otteluun: Waterman, Anderson, Small, Hopkins, Peltokangas, Toivonen, Drockila, Kujala ja Mantere. Merkittävänä poissaolona joukkueelle on Jussi Turjan puuttuminen. Erityisesti tarkkana kaukoheittäjä tunnetun Turjan poissaolo tuo entistä enemmän haastetta Lapuan kapeaan rosteriin. Jenkkinelikosta Anderson ja Small ovat ehdottomasti nostettava esiin. Kaksikko teki kauden ensimmäisessä kohtaamisessa yhteensä 46 pistettä, joten näiden kahden kuriin saaminen on äärimmäisen tärkeää. Uutena miehenä meille vastaan tulee Jaron Hopkins, joka on Kobra-paidassa pelannut 7 ottelua tehoin 16 pistettä /6,4 levypalloa. Hopkins sekä meidän Soma Edo ovat käyneet samaa opinahjoa Fresno Statea. Suomalaisista Lauri Toivosen kanssa on oltava tarkkana. Kauden aikana keskimäärin vajaa 7 pistettä tekevä Toivonen iski viimeksi meitä vastaan 17 pistettä taululle.\nUra Basket Pohjanmaalle\nSoma Edo (nro 15) ja Doug Wiggins ovat saaneet reilun viikon treenata joukkueen kanssa lisää.\nKobrien tavoin muutosten kourissa oleva #MeidänJoukkue on saanut treenata yhdessä reilun viikon ja onkin huomattavan paljon valmiimpi kuin edellisissä otteluissa Vilpasta vastaan. Ville Hänninen on toipunut silmävammastaan ja palaa takaisin kokoonpanoon. Myös Stephen Croone on kokoonpanossa mukana ja hyvin todennäköisesti pelaa myös minuutteja keskiviikkona. Aleksi Akpaso ja Pyry Rainamaa valitettavasti edelleen poissa.\nUusista miehistä Doug Wiggins on saanut nyt useammat peräkkäiset treenit joukkueen kanssa ja näin entistä paremmin sisällä joukkueen kuvioista. Iso, todella iso, Soma Edo puolestaan on saanut ensimmäiset höyryt ulos Vilpas pelissä ja onkin valmiina näyttämään kuinka hyvä pelaaja hän onkaan Korisliigassa.\nKokoonpanossa lisäksi: Woodson, Skamo, Niemi, Sandberg, Sahlberg, Airenne ja Aidoo.\nCoach Palotien mietteet\n”Molemmilla joukkueilla aika monta muutosta tässä lähiaikoina. Meillä nyt onneks viikko yhteistä harjoitustaivalta takana ja mielenkiintoista nähdä miten peli sointuu tässä vaiheessa. Lapualla päävalmentaja muuttunut ni vaikea sanoa minkä näköistä ja millasilla asioilla pyrkii asioita yhdessä tekemään. Todella valitettavaa kuulla Robert Juvosen peliuran loppumisesta. Todella hieno pelaaja, jolla työmoraali, sinnikkyys ja voitontahto aina ollut aika hurja. Todella sääli että krooniset vaivat uran tässä kohtaa päättivät.”\nKorisliigaa keskiviikkona 9. tammikuuta Lapualla. Kobrat-Ura Basket klo 18:30.


ANNA LEIJAN KULJETTAA HALKI SUOMEN SUURIMMAN ERÄMAAN\nVaellamme tuulista riippuen noin 120 km leijojen vetäminä Kaldoaivin erämaassa. Yövymme erätuvissa tai talviteltoissa. Riekkojärvellä lämmitämme eräsaunan. Et tarvitse omia välineitä lainkaan lukuun ottamatta talvivaatetusta. Vaellukselle osallistuttaessa kokemusta leijan käsittelystä sen sijaan on hyvä olla. Jos et ole ennen lennättänyt leijaa, niin suosittelemme aloittelijoiden kite campia.Kaikille avoimet ryhmätKaldoaivin erämaa (edistyneet) 7.-14.3.2017Kaldoaivin erämaa (edistyneet) 14-21.3.2017Kite camp (aloittelijat ja muut) 28.3.-4.4.2017\nKaldoaivi on Suomen suurin erämaa. Suurelta osin se on kokonaan puutonta tai vaivaiskoivujen peittämää vaihtelevaa tunturiylänköä, mikä tekee siitä erinomaisen maaston leijahiihtovaellukseen.Porosaamelaiset kulkivat paimentolaisina porojensa kanssa tuntureilla, seuraamme heidän jalanjälkiään Kaldoaivin erämaassa. Laaja erämaa kätkee sisäänsä paljon historiaa. Vierailemme vanhalla poroerotuspaikalla.\nAjankohta: maaliskuu - toukokuuKesto: 7 päivää, joista 3-4 yötä erämaassaHenkilömäärä: 4-8 henkilöäVaativuus: Retkelle osallistujalta vaaditaan leijankäsittelytaitoa.Vaellus voidaan toteuttaa myös Norjan puolella, jos Kaldoaivin erämaassa ei ole tarpeeksi tuulta tai lunta.Päiväsuunnitelma (klikkaa kuvia): Koska liikumme tuulen armolla, saattaa reitti poiketa esitetystä. Järjestämme mielenkiintoista toimintaa jokaiselle päivälle.\nEsimakua leijavaelluksesta Toisniemien Ifjordin reissulta:\nMe huolehdimme:MajoitusKuljetuksetTurvallisuusPatjaleijan, valjaat, kypärän (voit tuoda myös omat välineet)Ahkion, teltan, talvimakuupussinSukset ja monot (suosituksena omat)Lumikengät, nousukarvatRadiopuhelinKolme ateriaa päivässä: aamupala, lounas ja päivällinenPilkkivälineetSinun huolehdittavaksesi jääLennot Ivaloon tai Kirkkoniemeen tai muu kyyti NuorgamiinSuosituksena omat välineet: leija, sukset, kypäräVaatteet: Lämmin hengittävä kuoriasu (esim Goretex), väli- ja aluskerrasto ja vaihtovaatteet, lämmin ja suojaava päähine Lämpimät kengätVaraevästä: suklaata, pähkinöitä, energiajuomaa, oma termospulloMatkavakuutus, joka kattaa leijahiihdon lajina\nVaelluksen jälkeenSinulla on ainutkertainen kokemus paikoista, joissa harva on käynyt.Ymmärrät Euroopan ainoan alkuperäiskansan elämää ja tunnet alueen historiaa.Hallitset arktisia taitoja, kuten tulentekoa muinaismenetelmin, lumeen suojautumisen ja kalastusta.Kenelle vaellus sopii?Leijavaellus sopii kaikille, jotka osaavat käsitellä leijaa ja haluavat haastaa itsensä arktisissa olosuhteissa. Sinun ei tarvitse osata yhtään temppua leijalla, eikä olla huipppukunnossa pärjätäksesi vaelluksella.Vaikka huolehdimme lähes kaikesta, olet osa retkikuntaa eli osallistut telttojen pystyttämiseen, kalastukseen ja ruuan valmistamiseen. Huomioithan, että vaikka kevätaurinko lämmittää hankia ja usein pärjää kevyellä varustuksella, niin keväällä voi olla vielä kylmiäkin pakkaspäiviä. Kylmyys on kuitenkin vain varustautumiskysymys.\nReetta KoskiKielitaito: suomi, englantiLuontoliikuntaohjaaja, kasvatustieteen maisteri- EA1, 2- Matkailualan turvallisuuspassi- Harrastanut leijahiihtoa 5 vuotta\nHannu HolmbergKielitaito: suomi, norja, englanti, ruotsi- Lohensoutu & kalastusretket- Maastopyöräretket- Leijavaellukset- Moottorikelkkasafarit- Harrastanut leijahiihtoa 5 vuotta\nIlmoittaudun 2017 Leijavaellukselle!\nHinta täyshoidolla 1350 € Omakustannehinta 645 € sis. majoitus, opastus, moottorikelkka, sauna (omat välineet, ruuat, kyydit)\nOmat varusteeni (Alennus reissun hinnasta) *\nSukset, lumilauta, monot


Alternative Arboretum: Lisää pohdintoja kristinuskosta ja NWO:n olemuksesta Markun ja minun ajatustenvaihdon esittelemänä\nLisää pohdintoja kristinuskosta ja NWO:n olemuksesta Markun ja minun ajatustenvaihdon esittelemänä\nTähän väliin tarjoan vielä lisää jatkoa lukijakommentoijani Markun esilletuomaan kristinuskon tärkeyteen vastavoimana NWO:lle ja Illuminatille. Kirjoituksessani "Pohdintoja kristinuskosta ja NWO -bloggaamiseni luonteesta Markun lukijakommenttien avulla - Osa 2" Markku on jälleen kommentoinut ja tuon ne tässä vielä erikseen esille oman vastaukseni kera. Tärkeää on tätäkin vuoropuhelua pitää yllä ja katsella maailman menoa tässäkin valossa. Täytyy huomauttaa tässä samalla, että vaikka Markku käyttää paljon henkilökohtaista "sinä" -pronominia, niin hän kyllä itse asiassa kohdistaa tekstinsä myös kaikille lukijoilleni. Se on vain tehokeino. Eli siis tämä blogi ei muutenkaan ole pelkästään vain "Mika - Markku" -blogi, vaikka tässä päättyneen talven mittaan se on kenties sellaiselta vähän vaikuttanutkin. Toisin sanoen Markun lisäksi te kaikki muutkin voitte edelleen kommentoida täällä! Seuraavaksi siis ko. kommenttikeskusteluketju --->\nKysymys ei ole uskosta Pyhään Henkeen. Kun saat Pyhän Hengen et enää vain usko vaan tunnet sen ja huomaat muuttuvasi. Jos vain kuuntelet Pyhän Hengen sanomaa ja teet sen mukaan niin elämäsi alkaa muuttumaan Jumalan tahtomaan suuntaan. Se vaatii yhä ihmisen teon, mutta haluat sitä itse ja tunnet sen johtavan hyvää. Siihen ei tarvita raamattua vaan luottamusta siihen, että sinua ohjaa hyvä.\nJeesus lupasi sinulle Pyhän Hengen ja se auttaa koko ajan ihmistä muuttumaan täysin hyväksi. Ihmiseksi joka ei tee mitään pahaa eikä välitä pahasta. Sellainen ihminen on täysin immuuni pahalle, joten paha ei saa sellaisesta ihmisestä mitään otetta. Tietenkin paha koko ajan yrittää suututtaa ihmisen tai tehdä mitä hyvänsä tälle, jotta hän kääntyisi taas pahaan. Mitenkä paha voisi toimia, jos yhä useampi ihminen olisi immuuni pahalle?\nSen takia Jeesus haluaa, että ihminen ei välitä tästä maailmasta. Itsehän täällä koko ajan saarnaat, että media valehtelee ja vie ihmisiä harhaan! Niin että miksiköhän Jeesus ohjaa ihmisiä olemaan välittämättä tästä maailmasta ja tekemään vain hyvää?\nVaikka paha ihminen tulisi ja löisi sinua niin sinä vain sanoisit hänelle, että teit väärin, mutta annan sinulle anteeksi. Anteeksiantaminen on yksi Jeesuksen tärkeimmistä opeista ihmisille, jotta viha ei saisi ihmisestä otetta.\nMitenkä sinä voit suojella ketään tai itseäsi jos ja kun pahan diktatuuri tulee NWO kautta esiin ja alistaa kaikki yhden maailman johtajan alle? Ostatko pyssyn kaupasta ja ammut kaikki vastaantulevat ihmiset? Saarnaatko, että tuolta se paha on tulossa nurkan takaa, varokaa! Jos ihmisiä pelottelee niin he alkavat vain pelkäämään yhä enemmän tai sitten he alkavat ostamaan aseita ja muuttuvat vain vihaisemmiksi. Tätä tapahtuu USA:ssa juuri nyt! Ja näyttääkö se sinun silmissä hyvältä vai pahalta? Tiedät hyvin mihin viha johtaa! Vihasta ei tule mitään hyvää!\nSinun on tietenkin mahdoton uskoa Jumalaan, koska siitä ei ole todisteita. Etkä niitä mistään löydä, paitsi silmiesi alta. "Jumalassa sinä elät, olet ja liikut". Ainoastaan uskomalla vähän voit löytää Jumalan ja sitten Pojan ja jos seuraat Pojan sanomaan niin saat Pyhän Hengen.\nAluksi tarvitset vain pienen hiukkasen uskoa. Sinulla ei tietenkään ole aikaa siihen, kun pahan suunnitelmat ovat mielenkiintoisemmat. Täysin hyvä elämä kuulostaa tylsältä? Ikuinen elämä kuulostaa tylsältä? Ikuinen kuolema ei sinua peloita?\nTietenkin on helpompi uskoa siihen, että elämä alkoi tyhjästä ilman mitään järkiperäistä suunnittelua. Tai sitten on helppo uskoa siihen, että alienit loivat maailman.\nNäitä helppoja ratkaisuja yritetään ihmisille koko ajan keksiä, ettei kukaan vain löytäisi elävää Jumalaa.\nTiedätkö mitä piinkova ateisti Richard Dawkings on sanonut siitä miten maailmankaikkeus sai alkunsa? Hän on sanonut, että ehkäpä alienit loivat sen. Sieltä alkaa paistamaan läpi se eliitin haluama alienusko. He tekevät aivan kaikkensa, että et löytäisi elävää Jumalaa. He haluavat, että palvot vaikka kiveä tai et palvo mitään.\nMitäs sitten teet jos alienit laskeutuu aluksellaan ja sanovat, että me tehtiin maailmankaikkeus. Uskotko vai väitätkö yhä, että sattumaa se vain oli? Sitten sinun pitäisi valita Jumalan/alienin/sattuman väliltä.\nJos vieläkin sinulta puuttuu se pieni hitunen uskoa niin tutkipa raamattua. Se koostuu 66 eri kirjasta (kirjoituksesta). Ihmiset ovat sen koostaneet yhteen kirjoituksista eri ajoilta. Vanhan testamentin kirjoitukset on tehty ennen Messiaan eli Jeesuksen tuloa.\nTiede on tutkinut ne kääröt, joissa Vanhan Testamentin kirjoitukset on, ja on todistettavasti pystytty ne ajoittamaan ennen ajanlaskun alkua eli ennen Jeesuksen tuloa.\nVanhan Testamentin kirjoituksissa on ainakin yli 100 viittausta Messiaaseen. Siihen että Messias syntyy ja mihin hän syntyy. Mitä hän tekee eläessään ja miten hän kuolee.\nNe kaikki toteutui! Kaivappa nyt todennäköisyyslaskelmat esiin ja mieti miten tuo on pystytty ennustamaan ja mikä on todennäköisyys. Sattumaa niin kuin evoluutioteoriakin väittää maailman ja elämän syntymästä?\nJos sinua Mika hermostuttaa nämä minun kristinuskoon kannustavat kommentit niin sano vain niin häippäsen kyllä täältä.\nHaluan vain tuoda ihmisille hyvän sanomaa. Monen mielestä Jumala/Jeesus-jutut on hömppää. Sinun pitää vain rohkeasti alkaa tutkimaan sitä ja opiskella hyvyyttä. Ota se ensin siltä kannalta, että tässä opetetaan hyvyyttä. Älä välitä aluksi siitä uskonnollisesta tekstistä. Lue ja tutki ne neljä evankeliumia. Katso/ihmettele/mieti mihin se johtaisi sinun ja kaikkien muiden elämässä, jos he seuraisivat pelkästään niitä hyvän elämän opetuksia, joista siellä kirjoitetaan.\nMieti miksi Uudessa Testamentissa on hirveästi vertauksia koskien kasvien kasvatusta ja niihin liittyvää. Moni asia on siellä ilmaistu Jumalan näkökulmasta. Mieti hetki sitä, ehkäpä Jumala kasvattaa täällä sieluja, ja ne jotka haluavat kasvaa niin he pääsevät uudelle kasvatusmaalle ja siellä kasvatetaan lisää. Jumala haluaa hoivata ja kasvattaa sinun sielua. Jos koko ajan kiellät Jumalan, niin ehkäpä hän tulee ja kitkee sinut pois, koska sinusta ei tullut hyvää viljaa vaan rikkaruoho. Älä ota tätä pelotteluna helvetistä vaan avaraa mieltäsi ja ajattele, ehkäpä sinä voisit elää ikuisesti. Eikö olisi mukavaa olla aina ja jatkaa sitä hyväntekoa ja tarvetta mikä sinun sisällä on. Jos sinä olisit täysin paha niin sinä huutaisit täällä kommentteja "lataa ja varmista-tyyliin", koska pelkäisit pahaa ja sinulla ei olisi mitään luottamusta hyvään. Sinä haluat löytää hyvän ratkaisun tähän ongelmaan.\nJumala on nähnyt jo kaiken ennalta, että ihmiset menevät lankaan ja uskovat vain pahuuteen. Hän kehoittaa sinua silti olla uskomatta pahuuteen vaan sitkeästi jatkaa hyväntekoa olosuhteista huolimatta. Uskot hyvään ja pikku hiljaa pehmenet Jumalan sanomalle. Muut sanovat, että sinusta tulee tyhmä, mutta uskotko hyvän sanomaan vai kavereittesi haukkuja? Mitä sinun kaverit tekevät, jos ruoka loppuu, taudit uhkaa ja kaikki on kurjaa ja nälkäkuolema uhkaa? Saatana istuu NWO-paratiisissa ja päästää sisään kaikki, jotka vannovat valan hänelle. Ateistit eivät välitä siitä, koska uskovat kuolevansa kuitenkin kun kuolevat. Heille on ihan merkityksetöntä vannoa jokin vala ja ottaa merkki käteen (ei välttämättä siru vaan vaikka tatuointi, jolla "ostaa" tavaraa siellä NWO:n sisällä), koska pelkäävät kuolevansa ja he eivät usko elävänsä ikuisesti. Tähän saatana luottaa. Oletko ikinä ollut ruokaa ilman vaikka kuukauden? Voitko kuvitella mitä sellainen ihminen tekee, jos hänelle tarjotaan kaikki herkut pientä valaa ja tatuointia vastaan?\nSuurin hankaluus onkin koko hommassa murtaa itsensä. Unohtaa ne ruumiin halut ja luottaa tähän hyvän sanomaan. Sinun sieluun paha on koko ikäsi takonut sanomaa, sen voittaminen on tuskan takana. Se on ollut sitä minulla. Saatana takoo sinun sieluun ajatuksia rahasta/vallasta/tavarasta/toisten ihmisten vihaamisesta jne. Tietenkin sinulla saa olla rahaa, mutta sinä et enää ole sen rahan orja vaan käytät rahaa niinkuin se alunperin on kehitetty. Vaihdonväline! Mitä sinä sitä rahaa itsellesi keräät? Mitä hyvää siinä on, että sinulla on rahaa paljon. Oletko silloin parempi ihminen kuin muut?\nJos pystyt auttamaan muita niin se on paljon parempi, kuin se että ahdehdit rahaa itsellesi. Käytä aikasi hyödyllisesti täällä maallisella vaelluksella. Täältä kun lähdet niin sinulla ei ole mitään muuta kuin sielusi esittää Herralle. Jos hän ei sinua tunne niin miksi hän sinua ottaisi sinne paikkaan mihin paha ei enää pääse?\nOlet siis Markku sinäkin edelleen tervetullut kommentoimaan tänne ja saat toki tuoda ihmisille tätäkin kautta hyvän sanomaa; onko sinulla muuten omaa blogia vai onko tämä ainoa julkinen foorumi, jossa olet kirjoittanut?\nItselleni on välillä vain hankalaa sisäistää suurta määrää kerrallaan mitä tahansa vaikeaa / raskasta / sisältörikasta informaatiota, jolloin hylkimisreaktio on selvä ylikuormitustilanteessa ilman, että se liittyisi sinänsä ko. sisältöön. Muutenkin haluan rauhassa ja liikaa painostamatta tutkia asioita omalla tavallani. Riitti aika tai sitten ei.\nUskonasioiden käsittelyssä olen lisäksi ns. vasta-alkaja ja minulla on nähtävästi joitakin kristinuskosta eroavia maailmankatsomuksellisia näkemyksiä, joita toki voin jonkin verran tuoda tarkasteluun esim. nyt tässä vastauksessani. Eli vastaanpa nyt omalta osaltani lähinnä noihin kysymyksiisi sen verran kuin voin (Miten te muut lukijani vastaisitte niihin?!).\n"Mitenkä paha voisi toimia, jos yhä useampi ihminen olisi immuuni pahalle?" ---> Tässä on kyllä hyvää pointtia; ihmiskunnan henkinen rappio todellakin perustuu etenkin täällä länsimaissa tällä hetkellä siihen, kun yhteiskunnan olosuhteita on sitä varten jopa tarkoituksella huononnettu Illuminatin toimesta. Ja sivussa on tullut oheistuoterappiota. Tämänhän olen itsekin jo tuonut esille monta kertaa. Haluan siis kyllä kehittyä henkisesti tässä mielessä yhä parempaan suuntaan pois Illuminatin vaikutuksesta. En halua kuitenkaan tekeytyä ns. ovimatoksi, jos te kaikki ymmärrätte mitä takoitan.\n"Sen takia Jeesus haluaa, että ihminen ei välitä tästä maailmasta. Itsehän täällä koko ajan saarnaat, että media valehtelee ja vie ihmisiä harhaan! Niin että miksiköhän Jeesus ohjaa ihmisiä olemaan välittämättä tästä maailmasta ja tekemään vain hyvää?" ---> Voimme toki kehittyä yhä vastustuskykyisemmiksi pahuutta vastaan, mutta tarkoittaako se sitä, että unohtaa pahuuden kokonaan. Se ei varmaankaan ole tarkoitus, jotta suojakilpi kehittyisi pahuutta vastaan oikein kohdistetusti. Pahuushan yrittää löytää jatkuvasti niitä heikkoja kohtia ja on osattava väistellä ja luovia. Hyvyyden kasvaessa pahuuden vaikutusmahdollisuus heikkenee. Sen ymmärrän, mutta niin kauan kuin maailmassa on yksikin ns. paha ihminen, niin emme voi suhtautua välinpitämättömästi pahuuteen.\nSe, että unohtaisin "tämän maailman" kokonaan on taas toisesta näkökulmasta tarkasteltuna fanaattisuutta eli lainatakseni taas Francesco Alberonia: "Emme voi vaatia täydellistä maan päällistä paratiisia, sillä se on kaikenlaisten fanaattisten kokemusten alkulähde". Olen samaa mieltä ja tässä mielessä on esim. uskonasioissakin oltava tarkkana! Haittaava fanaattisuus voi uhata yllättävän lähellä.\nLisäksi tähän totean myös sen, että huolimatta "tämän maailman" kaikista vioista, siinä on edelleen myös hyvää ja olen aivan liian utelias ja vilkas henkisesti (Jo vauvasta asti olleen luonteeni takia), jotta haluaisin luopua "tämän maailman" tutkimisesta. Se ei tule tapahtumaan!\nHaluan niin monella tavalla olla osana osoittamassa "tässä maailmassa" hyvyyttä pahuudesta, jotta monet osaisivat yhä paremmin valita hyvyyden pahuuden sijaan! Välillä se on tietysti hyvin vaikeaa ja ei jaksa olla osallisena työssään parhaimmalla tavallaan; sekin on silti "vain" elämää.\n"Mitenkä sinä voit suojella ketään tai itseäsi jos ja kun pahan diktatuuri tulee NWO kautta esiin ja alistaa kaikki yhden maailman johtajan alle? Ostatko pyssyn kaupasta ja ammut kaikki vastaantulevat ihmiset?" ---> Minä en ala pyssymieheksi ja ampumaan ketään! Armeijaakin olen tässä mielessä alkanut pohtimaan tarpeettomana itsellenikin... Jos ko. tyrannia tulee toivottoman totaalisesti, niin varmaankin jonkinlainen strategia täytyisi olla; jonkinasteinen yhteiskunnan jättäminen ainakin tilapäisesti yksin / ryhmässä....?\nToisaalta uskon siihen, että mikään Illuminatinkaan suunnitelma ei voi toteutua täydellisesti ja siksi siinä on aina löydettävissä lopulta porsaanreikiä, joiden avulla ko. tyrannia saataisiin kumoon! Kärsimystä ja tuhoa on varmaankin silti vielä paljon edessämme... Valitettavasti.\n"Täysin hyvä elämä kuulostaa tylsältä? Ikuinen elämä kuulostaa tylsältä? Ikuinen kuolema ei sinua peloita?" ---> Täysin hyvä elämä ja ns. ikuinen elämä ovat hyviä tavoitteita, joita kohti haluan tässä eläimen ruumiissa matkustaa. Tiedän jo nyt sen, että sieluni elää ikuisesti hyvyyttä tarkoittavasti mm. näissä kirjoituksissani ja valokuvissani ja kaikessa siinä, mitä haluan jälkipolville jättää.\nMinulla on tässä käytännönläheinen näkemys; ihmiselämässä ei ole tärkeintä se, mitä tuottaa itselleen oman elämän aikansa puitteisiin, vaan se mitä tuottaa tulevaisuuteen kaikkien muiden hyötykäyttöön. Ja osoittaen hyvyyttä pahuudesta pahuus hyläten.\n"Tiedätkö mitä piinkova ateisti Richard Dawkings on sanonut siitä miten maailmankaikkeus sai alkunsa? Hän on sanonut, että ehkäpä alienit loivat sen. Sieltä alkaa paistamaan läpi se eliitin haluama alienusko. He tekevät aivan kaikkensa, että et löytäisi elävää Jumalaa. He haluavat, että palvot vaikka kiveä tai et palvo mitään." ---> Hmmm., palvominen jo sanana on itselleni vähän vieras ja epäilyksiä herättävä ja se liittyy kyllä kristinuskoonkin jossain määrin juuri tuossa fanaattisuusmielessä.\nTässä vaiheessa mainitsenkin palvomiseen liittyen tämän länsimaiden henkisen tilan yhden ongelman monista: Monilla ihmisillä on tässä ns. sairastuneessa noosfäärin rakenteessa pahan olonsa oireina addiktioita, joissa mm. viina, huumeet ja seksi ovat sen käyttömateriaalia käytännössä.\nAddiktioista ei silti parannuta vaihtamalla vain kohdetta ja tämä koskee mielestäni myös uskoontuloa; vaihdetaan muka paha addiktio hyvään uskoon, mutta joudutaankin tavallaan ojasta allikkoon ja fanaattisuus saattaa siksi helpostikin astua kuvaan mukaan, kun oman itsen kanssa ei osatakaan tehdä töitä, vaan luotetaan ns. ulkoaohjautuvaan hyvään sinisilmäisesti väärällä tavalla.\nTätä olen elämäni aikana myös havainnut ihmisissä ja toki uskoontulo tässä mielessä kanavoituukin silloin helposti niihin piilopahoihin lahkoihin, kuten jehovantodistajat, helluntalaisuus, lestadiolaisuus ja vaikkapa se uusi bahai-uskonto. Ko. lahkot suosivat fanaattista käyttäytymistä, jolloin paha addiktio on helppo vaihtaa toisenlaiseen yliampuvaan olemukseen. Tämä on sitä helppoon ratkaisuun sortumista oikean parannuksen sijaan.\nHmmmmm., ehkä olen liian ankara, mutta en vain ole 100% vakuuttunut siitä, että kristinuskossa ei olisi tuollainen yliampuvuus mahdollista kaikesta hyvästä huolimatta.\n"Mitäs sitten teet jos alienit laskeutuu aluksellaan ja sanovat, että me tehtiin maailmankaikkeus. Uskotko vai väitätkö yhä, että sattumaa se vain oli? Sitten sinun pitäisi valita Jumalan/alienin/sattuman väliltä." ---> En ole tietääkseni väittänyt, että maailmankaikkeus on sattumalta syntynyt. Olen kyllä jonkinlaisen jumalallisen suunnitelmallisuuden kannalla, mikä ilmenee vaikkapa näin (Vastaten samalla lisää kysymykseen): Sanoisin aluksellaan laskeutuville alieneille, että paskat te olette mitään maailmankaikkeutta tehneet; mikään "alien" ei voi pystyä muodostamaan esim. esteettisesti niin rikasta entiteettiä kuin kasvit!\nVarsinkaan pahuus ei kykene kunnolliseen luomiseen: Olemmehan jo nähneet sen, että "paha" haluaa mm. kopioida aitoa hyvyyttä teeskennelläkseen olevansa hyvä, mutta aito hyvyys on niin rikasta ja syvää, että sitä ei voi kukaan "alien" / "pahuus" koskaan tarkalleen ja onnistuneesti kopioida: Paljon tutkimani kasvillisuus on tästä erinomainen esimerkki, missä siis kasvit ovat nimenomaan "aidon hyvyyden" yksi selkeimpiä esimerkkejä. Nauraisin siis moisille "alieneille" pitkän räkäisen naurun, vaikka huitelisivat taivaalle jotain hologrammipaskaa :)\nJoidenkin NWO -tutkijoiden mukaan "alieneitakin" olisi sekä hyviä että pahoja. Esim. Havaintoja uudesta maailmanjärjestyksestä -blogin Against NWO kirjoittaa välillä tästä; että "maailmassa on menossa valon ja pimeyden voimien kamppailu, missä on edustajina alieneita molemmilla puolilla". Mitäs mieltä olet tällaisesta hyvis vs. pahis alien-asetelmasta Markku?\n"Muut sanovat, että sinusta tulee tyhmä, mutta uskotko hyvän sanomaan vai kavereittesi haukkuja? Mitä sinun kaverit tekevät, jos ruoka loppuu, taudit uhkaa ja kaikki on kurjaa ja nälkäkuolema uhkaa?" ---> Olen tässä parin vuoden aikana jo oppinut hieman katselemaan tilanteita suhteessa kavereihini, kun he tietävät näistä kirjoitteluistani. Kaikki haluavat pitää nämä asiat enimmäkseen poissa keskusteluista ja en itse ole niitä tuomassa esille aktiivisesti; vain Facebook -statuksissani tarjoan mahdollisuutta tutustua ko. tietoon.\nJoitakin kommentteja heiltä kuitenkin on tullut harvoin tyyliin; "Olet varmaan jo SUPO:n tarkkailussa" tai "Ainahan nyt maailmassa on vikaa" tai "En halua, että tämä vaikuttaa meidän ystävyyteen ja en siksi halua keskustella näistä asioista" tai "Täytyyhän sun ymmärtää, että nämä asiat on niin todella radikaaleja".\nEli olen kyllä päässyt suhteellisen vähällä ja ymmärrän kyllä ja hyväksyn kaikkien noiden kommentoijien näkökantoja; nämä asiat todella ovat vaikeita! Ketään ei voi pakottaa ottamaan selvää NWO:n saastuttamasta maailmasta.\nToivon silti samalla omasta puolestani, että NWO:sta selvää ottaminen, sen kritisoiminen sekä sen vastustaminen katsotaan palveluksi ihmiskuntaa ja koko planeettaa kohtaan kenen tahansa tekemänä.\nJos totaalinen tyrannia kuvaamaasi tapaan sitten tulee, niin tiedän kyllä ainakin sen, että tietoa olen jo tarjonnut riittävästi ja sen perusteella jokaisella on ollut mahdollisuus tehdä sitten omat johtopäätöksensä selvitäkseen. Auttaa haluan niin hyvin kuin voin sitä, kuka haluaa ottaa tarjoamaani tietoa vastaan kasvotustenkin.\nOptimi olisi, jos näistä asioista voitaisiin keskustella ihmisten kesken yhtä "arkisesti" kuin mistä tahansa poliittistaloudellisesta ja siis uskonnollisestakin ongelmasta. Puhuminen ja kuuntelu auttavat hahmottamaan mitä vain asioita entistäkin paremmin ja ryhmän kesken syntyy lisää ideoita mm. NWO:n selättämiseen!\nTässä Illuminati on oivaltanut valitettavan hyvin pelin juonen: Ns. vangitaan porukat virtuaalimaailman lumoihin niin, että fyysinen ja välitön läsnäoloon perustuva kanssakäyminen vähenee ja sitä kautta mm. vastavoimien muodostuminen NWO:a vastaan heikkenee. Tämän ansan pauloihin olen minäkin joutunut, kun jo lähtökohtaisesti en ole kovin ekstrovertti persoona sosiaalisesti.\n"Oletko ikinä ollut ruokaa ilman vaikka kuukauden? Voitko kuvitella mitä sellainen ihminen tekee, jos hänelle tarjotaan kaikki herkut pientä valaa ja tatuointia vastaan?" ---> Selvän kyökkipsykologian puitteissa voin kyllä hyvin kuvitella, että olosuhteita kiristämällä voidaan ihmismieltä alistaa haluttuun tahtoon helpostikin tuolla tavalla ja siihenhän Illuminati on jo tottunut työstäessään piirinsä vauvoista heidän toiminta-agentteja.\nKorruptiokin on viety yhä äärimmäisempään suuntaan länsimaissa, mikä on tämän kuvatun ehdollistamisen osa-alue ja se palvelee Illuminatin NWO -projektia yleiselläkin yhteiskunnallisella tasolla saastuttaen; politiikka, koulutussysteemit, kulttuuri-ilmiöt jne. Suomessa tästä korruptio-osasta ovat olleet esimerkkeinä Matti Vanhasen ja Maria Tiuran vaalirahasotkut.\nSielultaan heikot ja ko. noosfäärisairauden pauloihin juuttuneet ihmiset saadaan näemmä hyvin helpostikin tekemään jopa mitä vain, kunhan lahjotaan "kaikilla herkuilla" riittävästi ja varmasti voi olla uhkailujakin taustalla. Tätä voi tapahtua hyvin pienimuotoisestikin ja se voi saada alkunsa jopa ihan "viattomasta" koulukiusaamisestakin; pahuus on länsimaiden hengessä niin läpitunkevaa suorastaan joka asiassa. Tätä korruptiopiirrettä kaikki NWO:n tutkijat myös toitottavat ja havainnollistavat kaukaa historiasta saakka, kuten Lyndon LaRouche kertoessaan Brittiläisen imperiumin ja vuosisataisen oligarkian piirissä olevien ihmisten luonteista ja niiden vaikutuksista yhteiskunnalliseen rappioon ja tuhoon -->\nYhdessä mielessä me olemmekin tällä hetkellä jopa koko planeetta kuin yhtä suurta Rooman imperiumia hetkeä ennen sen romahtamista! Ja Illuminati hännystelijöineen haaveilee pystyttävänsä sen tilalle paljon "uljaamman" uuden imperiumin... Voi heitä raukkoja sieluttomia.\n"Mitä sinä sitä rahaa itsellesi keräät? Mitä hyvää siinä on, että sinulla on rahaa paljon. Oletko silloin parempi ihminen kuin muut?" ---> Omasta puolestani voin paljastaa, että olen itse asiassa ollut hyvinkin köyhä jo pitkään ja missään mielessä en ole ollut taloudellisesti rikas koskaan. Olen jopa uhrautuvasti ja vapaaehtoisesti joutunut heikentämään elämäntilannettani tämän blogikirjoitteluni takia, koska se on vienyt niin paljon aikaa ja vaivaa muilta aktiviteeteilta.\nKatson, että vaiva on mennyt hyvyyden piikkiin ja en siksi kadu yhtään! Jatkossa minulla on kuitenkin tavoitteita pitää yllä enemmän myös muutakin elämää tämän blogin lisäksi. On pidettävä myös itsestä ja elämästään huolta! Myös karmeimmissa olosuhteissa.\nRahaan ei minulla ole siis mitään ahneus- ja keräilytavoitteita. Vaihdon välineenä minäkin sen haluan korkeintaan pitää. On silti huomioitava riittävä yhteiskunnan panostus elämisen laadun ylläpitämiseksi niin korkealla jokaiselle, että ihmisyys voi elää ilman liiallista niukkuutta ja kulttuurillinen kehitys on kunnollisesti mahdollista maapallon kestävyyttä kunnioittavalla tavalla; balanssin löytäminen on vieläkin todella retuperällä ihmiskunnalla tässä asiassa.\nMitä se sitten käytännössä tarkoittaa? Sitä juurikin pitää myös tutkia vaihtoehtona NWO -agendalle ja siinä ovat edelleen itselläni tarkastelun kohteena mm. talousdemokratia ja Lyndon LaRouchen teesit. Hitaasti kykenen varmasti luomaan myös omia ideoita tässä matkan varrella hyvyyteen perustuvan yhteiskunnan olemuksesta. Se lienee lopulta se paras anti, jota voisin mm. tämän blogin kautta tuoda esille. Matka jatkuu.....\nLabels: kristinusko, maailman kriisi, New World Order, nimimerkki Markku\nPahoittelen sillä en millään jaksanut lukea koko postausta sillä se oli niin julmetun pitkä! Silti tulen tänne nokkineni heittämään juttua, joka omasta mielestäni pisti näin maallikkona silmään.\nMarkun kanssa samoilla linjoilla että pelko ei ole ikinä hyvästä! Ihmisellähän on vain kaksi tunnetta ja ne ovat pelko ja rakkaus. Aina kun pelkäät menet suojaukseen ja suojauksessa et voi kehittyä. Rakastamalla kaikkea kehityt, ensin kannattaa aloittaa siitä että rakastat itseäsi (siis ei egolla vaan sydämmellä). Rakasta myös kaikkia viittä kehoasi (kyllä oletan että ihmisellä on viisi kehoa joista fyysinen keho on yksi).\nMitä tullaan tuohon uskon asiaan on taas aika mielivaltaisia päätelmiä havaittavissa!\n1. Vanha testamentti todella voi sisältää näitä ennustuksia ja ne voivat olla täysin totta en sitä kiistä, mutta mitä se todistaa? Uudessa testamentissa kerrotaan nämä asiat mitä Jesse on tehnyt yms. ja ne ovat nyt sitten jokin todiste ennustamisesta. Ensinnäkin koko Jeesus on hahmo mistä ei ole mitään faktuaalista todistetta, että häntä ikinä olisi edes ollut olemassa!\nVälimeren alueella ajanlaskun alussa eläneistä historioitsijoista tunnetaan paljon, mutta miksi Jeeskuskesta ei ole mitään raamatun ukopuolista mainintaa? Hänhän kuitenkin paransi sairaita, käveli vetten päällä, ylösnousi sekä mm. muutti veden viiniksi. Eikö ole hassua että tämmösestä kaverista ei ole kirjoitettu mihinkään muuhun kuin raamattuun? Muista ihmisistä kuitenkin on eikä heidän tekonsa ole lähelläkään sitä mitä Jeesuksen väitetään tehneen!\n2. Valtiot yrittävät syöttää ufo uskontoa. What the f*ck! Ensinnäkin suomessakin valtio ja kirkko tekevät yhteistyötä joten se satu mitä valtiot yrittävät meille syöttää on Jeesus! Valtiothan tekevät kaikkensa pitääkseen nämä ufo asiat salaisina, joten argumenttisi on täysin tyhjää löpinää! Tahdon myös muistuttaa, että on pajon paremmat todisteet siitä että jokin humanoidi rotu toiselta planeetalta olisi luonut ihmisen kuin että jumala. Lueppa raamatun eka sivu uudestaan tästä näkökulmasta niin ymmärrät paremmin. Raamatun alku löytyy myös sumerin teksteistä melkein identtisenä mutta ainoana erona on se että jumalat ovat annuakki humanoidi rotu. Raamatussa oleva alku ei todellakaan siis ole Mooseksen teksti vaan sumerin teksti joka on vain muokattu! On myös huomautettava että normaalisti kun tutkimme historiaa otamme painavimpana materiaaleina luonnollisesti tekstit jota ovat lähimpänä kyseistä aikaa. Mutta miksi tässä tapauksessa totuus kaivetaan raamatusta eikä sumerien teksteistä, jotka ovat ihmis historian vanhimpia tekstejä?\nKannustaisin tutustumaan aiheeseen nimeltä "yksyden laki". Tästä puhutaan vertauskuvina raamatussakin sekä teorian on osittain vahvistettu kvaqnttifysiikan puolelta. Olemme kaikki yhtä! Maailmankaikkeus on joka atomissa. Jos minulta kysytään mikä on jumala mielestni me olemme jumala. Me olemme yhdessä maailmankaikkeus ja maailmankaikkeus on jumala.\nJeesushan kehoitti kohtelemaan muita kuin itseään. Miksi? :)\nMielestäni on täysin järjetöntä uskoa johonkin sokeasti. Raamatussa on miljoonia juttuja joita voit käännellä ja väännellä haluamallasi tavalla. Löydät samat totuudet kääntelemällä ja vääntelemällä vaikka uusimmasta harry potterista!\nTahdon myös muistuttaa että raamatussa on VIRHEIRÄ! Tässä muutama: Ennen maailman luomista oli yö ja päivä. Valo oli ennen valon lähdettä. Maapallo luotiin ennen aurinkoa. Kuun valo on oma valonsa. 200 vai 245 laulajaa? Jehoiachin oli 18 vuotta vai 8 vuotta? 3000 vai 2000 kylpyä? Basha keksi Judahin 10 kuolemansa jälkeen. Nämä eivät kestä sekunttiakaan tieteellistä tarkastelua!\nRaamatussa on yli 50 000 virhettä. Joten eiköhän se jo kerro jotain miten sokeasti sitä kirjaa kannattaa tuijottaa! Jos voit kumota tieteellistä metodia käyttäen nuo virheet, niin en siltikään pitäisi raamattua absoluuttisena totuutena!\nTällaista tuli tälläkertaa mieleen...\nJos kerran olet maallikko, etkä jaksa lukea mitään niin et varmaan ole tutkinut Uutta Testamenttia, koska et jaksa lukea sitä. Vanha kirja ja vanhoja löpimöitä. Ei se voi pitää paikkaansa. Kaikki uusi tieto on tietenkin parempaa.\nAlienit ovat paljon mukavampia kuin kristinusko, koska kristinusko kieltää sinulta synnin teon? Alienit vapauttaa sinut vastuusta, ja voit jatkaa synnintekoa?\nMitenkä ikinä voit löytää yhteyden Jumalaan, jos et viitsi edes yrittää. Mitenkä ikinään voit saada vastauksen rukoukseen, jos et viitsi rukoilla. Mitenkä ikinä voit tajuta, että kirkko vie sinua harhaan, jos et viitsi lukea edes Uutta Testamenttia ja katsoa alkuperäistä ajatusta ja monen ihmisten todistusta Jumalasta ja Jeesuksesta. Tehdä niin kuten siellä neuvotaan sinua tekemään. Pyytämään Jeesusta elämääsi ja hän kastaa sinut Pyhällä Hengellä. Sitten seuraat Jeesusta koko elämäsi ajan. Hän vie sinut sinne mihin hän haluaa, koska hän tietää mitä sinä tarvitset.\nKoska sinä olet Jumala niin sinun ei tarvitse. Sinähän tiedät kaikki maailman salaisuudet? Sinuahan ei silloin kukaan ihminen ohjaa?\nOlet hyvin opiskellut kaikki New Age-harhaopit, ja kuljet vahvassa uskossa heidän perässään. Mihin se tie johtaa? Kaikki sinun viisaus tulee heidän opeistaan. Kiellät tehokkaasti hyvän sanoman ja otat tilalle ihmisten opit, joiden jutut ovat selvästi Luciferin palvojien opeista tehdyt.\nOletko hetkeäkään miettinyt, että jos maailma on pahan hallussa niin mitenkä mikään tästä maailmasta voisi viedä sinua mihinkään hyvään.\nOletko ikinä miettinyt, että voipi olla olemassa toisia ulottuvuuksia, kuten tiedemiehet pähkäilevät. Voisikohan siellä olla vaikka taivas?\nJos rakastat itseäsi niin rakastat sitä ihmistä, joka vie sinut väärälle tielle. Ihmisen sydän on korruptoitunut pahaa kohti. Se tekee sitä mikä ei ole Jumalan tahtoa vaan syntiä. Katso ympärillesi! Ihmiset juoksevat halujensa perässä aivan mielettömästi. Heillä ei ole mitään kontrollia elämäänsä. Kaikkia haluja vain toteutetaan. Lopun ajan ihmiset ovat siellä nousemassa. Jumalattomat ihmiset toteuttavat vain omia halujaan, eivätkä Jumalan tahtoa.\nJa koska ihmiset ovat näin "villejä" niin tarvitaan kohta täysi kontrollijärjestelmä heitä paimentamaan. Eiköstä niin? Oi kun sattui sopivasti. Tähänhän tarvitaan NWO. Eiköstä niin? Ja ihmiset ottavat sen vastaan ilomielin. Ollaanhan me niin levottomia, kyllähän tähän tarvitaan täysi kontrollijärjestelmä!\nEi Jeesus tullut sinua syyttämään vaan pelastamaan. Sinulla on vapaa tahto pyytää Jeesusta tai sitten kääntää hänelle selkänsä. Sinä kannat vastuun kuitenkin omista teostasi kuolemasi jälkeen.\nJos kerran olet Jumala niin ethän sinä voi silloin kuolla. Eihän Jumala voi tappaa itseään? Joten mihinkä sinun sielu sitten menee, kun maallinen ruumiisi kuolee?\nSiirtyy toiselle ruumiille? Jolloin sinun tekosilla ei ole mitään merkitystä? Eli silloin voisit elää kuten saatananpalvojat opettavat: tee mitä lystäät!\nKyllä Jeesuksesta on kirjoitettu raamatun ulkopuoleltakin. Olet vain uskonut niiden New Age-höpöttäjien valheet, etkä ole etsinyt sitä tietoa.\nJos kerran Jumala olet sinä niin eikös maailmankaikkeus olisi silloin voitu luoda ihan missä järjestyksessä vain. Eihän luomisessa tarvita ensin valoa. Kukas ne Alienit sitten loi? Itsensä loivat?\n10. Olen miettinyt toisia ulottuvuuksia ja olen niistä melko varma. Niitä on olemassa. Kutsu sitä nyt sitten taivaaksi tai miksi haluat mutta itse näen sen vain eri värähtely taajuutena. Meidän aistimme havaitsevat tietyn alueen värähtelystä ja mitä emme havaitse on meille toinen ulottuvuus. Todella hyvä kirja henkimaailmoista ja jälleensyntymästä on sellainen kuin Michael Newton sielun matka. Hän on hypnbologi joka on kirjoittanut mitä asiakkaansa kertovat kuoleman ja syntymän välillä tapahtuneen.\n11. Uskotko mihinkään muuhun ylösnousseeseen mestariin kuin Jeesukseen? Sillä vastaavia tarinoita on lukemattomia hämmästyttävän yhdenmukaisia vielä. Jeeskuksen tarina on vertauskuva. Ei ole mitään syytä olettaa, että Jeesus olisi edes elänyt! Miksi Jeesus miksi ei esim Horus?\n12. En kannata itsemurhaa. Kuten jo sanoin sinun tulee rakastaa itseäsi jotta voit rakastaa muita. Ei ole mitään suurta rakkautta jos haluaa tappaa itsensä. Lisäksi elämä on oppikoulu. Olemme tulleet tänne oppimaan asioita. Itsemurhaa voisi verrata lintsaamiseksi, joka ei oppimisen kannalta ole mikään fiksuin veto.\nPliis saarnaamisen sijaan tahtoisin nähdä jotain aidosti raakaa dataa tämän asian tiimoilta. Faktat on ne, Jeesuksen olemassa olosta ei ole mitään päteviä todisteita. Sekä raamattu on täynnä virheitä, sekä tietty se että raamattu on todella paljon kopioinut muiden kirjoituksien tekstejä, kuten egyptin kuolleiden kirjasta kymmenen käskyä.\nOnko maapallo litteä? Markku sinunhan pitäisi uskoa näin sillä raamatussa näin kerrotaan. Uskotko tieteen metodia vai raamattua tässä asiassa? Matteuksen evankeliumi 4:11 "Vielä Paholainen vei Jeesuksen hyvin korkealle vuorelle, näytti hänelle maailman kaikki valtakunnat ja niiden loiston" Jos menet vuorelle et voi nähdä koko maapalloa sillä maapallo on pyöreä. Tämähän on täysi mahdottomuus ellei maapallo olisi litteä. Tuossa aika selvästi viitataan siihen, että kirjaa kirjoittaessa on oletettu maapallon olevan litteä. Herää vain kysymys mitähän muita olettamuksia on tehty...\nElä Markku provosoidu! Lähdetäänpäs purkamaan tuota vyyhtiä nyt sitten järestään.\n1. Olenko jossain vaiheessa sanonut että en ole lukenut uutta testamenttia? En, joten voisitko lakata sanojen laittamista suuhuni.\n2. En tarkoittanut suoraan, että minä olen jumala, vaan minä olen kaikkialla. Olen koko maailankaikkeus sillä koko maailmankaikkus on joka atomissa. Olen myös sinä ja sinä minä me olemme kaikki tätä maailmankaikkeutta. Ja maailmankaikkeus on mielestäni loistava määritelmä Jumalalle.\n3. Olenko sanonut että en ole rukoillut? ks. kohta 1.\n4. Missä ne mainitsemasi raamatun ulkopuoliset maininnat Jeesuksesta on?\n5. Synti. Mikä on syntiä? Se pitäisi ensin määritellä. Se ei ole mielestäni kovin kaikkitietävän jumalan hommia kirjoitella sääntöjä joita ei saa rikkoa. Sitpaitsi jos noudatat täysin raamatun ohjeita ja elät "synnittömästi" et ole kristitty vaan pikemminkin budha!\n6. Kyllä olen tutustunut New Age hömppään myös. Mielestäni on tärkeää tutustua aiheeseen mahdollisimman laajasti mikäli haluaa ymmärtää asian syvällisesti. Tietoni joita puhelin tuossa aikaisemminkin on pikemminkin omien meditaatoiden tulosta.\n7. Alienitko helppo. Mielestäni kristityn tie on paljon helpompi. Sulje silmäsi ja mene muiden hihhuleiden kanssa hengaamaan niin ei paljon helpompaa enää olekkaan muuttaa maailmankuvaasi. Kukin saa tehdä niinkuin haluaa, enkä kritisoi yksilöitä vaan sitä, että raamattu ei kestä tarkempaa tarkastelua. Eikä tietenkään kristinuskokaan. Jauhat kovasti totuuksia mutta miten todistat ne? Et mitenkään joten ne pitäisi jättää omaan arvoonsa.\n8. Sydän ei ole korruptoitunut vaan meidän egomme on. Ja vaikka olisikin niin miksi näin on, on kysymys. Siksi, että korruptoitunut käyttäytyminen rahatalousjärjestelmässä on palkitsevaa.\n9.Vanha kirja vanhoja löpinöitä. Juurikin näin! Pitää muistaa, että raamattu on ihmisten kirjoittama ja ennen ihmiset eivät osanneet selittää asioita niin he keksivät jumalan, jolla he voivat selittää ilmiöitä joita he eivät muuten osanneet. Kuten ukonilma. Ennen kristinuskon saapumista meillä suomessa oli Ukko ylijumala, ehkä tästä syystä käytämme sanaa ukonilma. Jumala siellä suuttuu vain, kun salamat lyö.\nEn minä ala sinulle uskoani todistamaan. Se on aivan tarpeetonta. Kerron sinulle Jeesuksen opetuslapsena, että Jeesusta kannattaa seurata. Jos sinä näet, että Jeesuksen kautta ei pääse totuuden luokse niin kannat itse taakkasi. Teet oman tiesi ja kuolemasi jälkeen kohtaat Herrasi ja hän joko tuntee sinut tai ei tunne. Jos ei tunne niin hän ei sinua päästä Jumalan valtakuntaan. Asia on näin yksinkertainen ja Jumala on sen tehnyt ihmisille hyvin yksinkertaiseksi. Ei tarvitse kuin seurata Jeesusta ja oppia luottamaan häneen.\nJos sinulla ei ole luottamusta niin sitten voit mennä yksin elämäsi tietä. Ei ole mitään pakkoa, sinulla on vapaa tahto. Sen Jumala on sinulle antanut. Hänen hyvä tie tai sinun oma tie. Toinen tie vie elämään ja toinen kuolemaan, mutta sinähän uskot kuolevasi, kun kuolet niin silloinhan et pety kun olet ikuisessa kuoleman tilassa. :)\nNe sinun ylösnousseet mestarit tai alienit ovat minulle langenneita enkeleitä, jotka toimivat Saatanan alaisuudessa. Ilmestyskirjan lopussa taivaassa syttyy sota ja Saatana heitetään enkeleineen taivaasta pois ja Saatana laskeutuu enkeleineen maahan ihmisten luokse.\nKertoo paljon siitä että kuka sieltä on tulossa alienien näköisenä. Langenneet enkelit voivat ottaa minkä muodon tahansa, joten he tulevat meidän luoksemme näyttelemään hyvää, mutta ovatkin läpimätiä pahuuden palvojia.\nEi ole mitään raakaa dataa on vain usko ja siitä syntyy luottamus. Kuljet elämäsi uskon ja luottamuksen varassa. Ei Jumala ole meille antanut mitään raakaa dataa. Silloinhan ihmisellä ei olisi vapaata tahtoa valita. Vaan olisi täydet todisteet. Johonkin sinun pitää uskoa ja luottaa. Nyt luotat ihmisten ja Saatanan keksimiin valheisiin, koska ne menevät tarpeeksi lähelle totuutta. Ei raamattu ole totuus. Se on vain ihmisten kirjoittama kirja. Olivatko nuo ihmiset uskossa vai kirjoittivatko vain satuja? Olenko minä uskossa vai kirjoittelenko satuja. Sinä päätät sen. Voit sopia tilisi Jumalan kanssa ja kysyä häneltä mikä on totuus. Hän kyllä neuvoo, jos kuuntelet. Jumala ei tarvitse sinua, mutta sinä tarvitset Jumalaa!\nTotuus on Jumala. Hän tietää kaiken. Hän on sinut muovannut ja asettanut sinun elämääsi kaiken. Ilman Jumalaa ei sinulla ole mitään. Tämän tajuat kun kuolet ja kohtaat herrasi. Sitten sitä häpeät tai otat hänet ilolla vastaan.\nAsia on ihan yksinkertainen, ei tarvita mitään erikoista todistetta. Vain usko ja luottamus. Haluat vain uskoa ihmisten sanomiin. En minä halua, että seuraat minua. Minä vain neuvon sinulle tien ja itse sinne menet kokeilemaan tietä. Se on kova ja hankala tie. On suuria esteitä, mutta aina on keino päästä esteistä yli. Siihen tarvitset vain Jumalan apua. Hän antaa viisautta, jos vain osaat pyytää.\nJokainen Jeesuksen seuraaja on myös Jeesuksen todistaja. Jos todistetta kaipaat Jeesuksesta niin tässä on sinulla yksi. Hän tuli ja muutti minut ateistista tähän. Siinä sinulle miettimistä!\nTässä pitää voittaa itsensä ja mennä Herran tietä. Jokaikinen aamu on valittava Herran tie, ei omaa tietä.\nSinun elämäsi on Jumalan armoa. Ei armoa ole enää sitten, kun syntisi ja hyvät tekosi punnitaan. Synnin palkka on kuolema!\nJos seuraat Jeesusta niin et halua tehdä enää syntiä vaan haluat tehdä vain hyvää. Sinusta tulee uusi ihminen. Sinusta kasvaa ihminen, jolla on sydämessään Jumalan valtakunta. Syntisi annetaan anteeksi ja kun kuolet ja elämäsi punnitaan, niin sinun hyvät teot vain punnitaan ja niiden mukaan saat palkkasi.\nEi Jumala odota, että ihminen olisi heti täydellinen. Herran kanssa Jeesus-tiellä ihminen aina kompuroi välillä, mutta hän nousee ylöspäin ja kasvaa tiellä mennessään. Tien toisessa päässä on totuus eli Jumala. Moni lähtee tielle, mutta harhautuu ensimmäisessä tai toisessa risteyksessä. Todella harva jaksaa loppuun asti.\nKristittyjä vihataa ja haukutaan tässä pahan maailmassa. Miksi? Kohta syytetään varmaan harhauttamisesta. Tie vain kovenee kristityillä täällä. Moni tässä vaiheessa luopuu uskostaan, koska ei kestä syyttämistä. En minä voi vielä tietää jaksanko itse kulkea tietä loppuun asti.\nPidän Markku sinusta siinä mielessä, että kanssasi saa aivan loistavia keskusteluja! Tahdon myös tuoda sellaisen asian esille, että kommenttini ovat siksi kärkkäät koska tahdon tuoda joitain pointteja esille.\nAjatukseni jumalasta on hieman erilainen kuin "normaalisti". Mielestäni kristittyjen Jumala on ihmisen keksimä primitiivisten tietojen valossa. Tämä ei tietenkään tarkoita, että Jumalaa ei ole. Tietenkin on jokin suuri tietoisuus on pakko olla kaiken takana. Olisi outoa jos tämä kaikki voisi olla sattumaa.\nKaikki rakastava Jumala, joka loi maailman kuudessa päivässä ja lepäsi seitsemännen. Joka loi miehen ja naisen elämään paratiisiin. Paratiisiin loi käärmeen houkuttelemaan pahuuteen. Kun he lopulta hairahtivat heidät häädettiin paratiisista. Jumala joka rakastaa kaikkia, mutta jos et noudata hänen ohjeitaan palat helvetissä ja joudut ikuiseen kadotukseen. Synnyt maailmaan sinulla on n.60 vuotta aikaa oppia Jumalan opetukset, jos et onnistu niin ikuinen kadotus. Minusta tuo ei kuullosta miltään kaikkitietävältä ja kaikkia rakastavalta olennolta vaan pikemminkin psykopaatilta. Tuo ei ole mitään muuta kuin ihmisen keksimä Jumala!\nItse en arvosta kristittyjä siksi, että he ovat sokeita. He eivät voi muuttaa maailmankuvaansa joka perustuu pelkkään uskoon. Tulee mieleen ajat jolloin ihmiset eivät hyväksyneet ihmisiä jotka kertoivat maailman olevan pyöreä ja kiertävän aurinkoa.\nAah noh siis lopettakaa se käärinliinojen etsiminen, sillä todisteet ovat löydetty. Markku muuttui ateistista kristityksi. Itse olen muuttunut kristitystä ateistiksi, mitäköhän se todistaa? Kukaan ei tarvitse mitään uskontoa mihinkään! Uskonnot vain erottelevat meitä toisistaan ja pistää meidät toisiamme vastaan. Myös syytä muistaa että uskonnoilla on monopoli asema. Jos perustaisit yrityksen joka toimisi kuten kristinusko suomessa olisit rikollinen. Jeesus myös kertoi koron perimisen olevan pahasta, mutta kristityt ei siitä välitä vaan ovat innolla mukana valtion kanssa korkorahalla pyörittämässä bisneksiään.\nKyllä en luota ikivanhaan kirjaan, joka on täynnä virheitä! Olisin lähinnä idiootti jos tiedostaisin nämä virheet ja silti luottaisin siihen.\n"Asia on ihan yksinkertainen, ei tarvita mitään erikoista todistetta. Vain usko ja luottamus." Noh hyvä nyt voinkin perustaa uskonnon jonka messias on vampyyri twilight kirjasarjasta. Tuossa myös kiteytyy hyvin koko uskontojen perusta, jos kyseenalastat palat helvetissä, joten älä kyseenalaista!\nKannataa tutustua muihinkin oppaisiin, kuin raamattuun. Aukeaa ne raamatun tekstitkin paremmin. Esim "falung dafa" on todella mielenkiintoinen. Tuossa vielä siitä hyvä "kirja" mikäli kiinnostaa. http://www.falundafa.fi/kirjat/index.html\nMiten muuten kristinusko eroaa mistään muusta uskosta? Ei mitenkään. Kaikkien uskontojen edustajat kuvittelevat olevansa oikeassa, jokin on väkisin väärässä! Kristin usko ei ole yhtään sen paremmin realistinen tai todistettavissa oleva kuin mikään muukaan. Voisin yhtälailla käydä tätä keskustelua skientologin kanssa. Usko ei ole, kuin mututuntumaa ja arvailua! Emmekä saa rakentaa yhteiskuntaamme arvailujen varaan, vaan tiedon. Pelkällä olettamisella olemme tähän nykyiseenkin liemeen joutuneet!\nNiin se on vaikeaa selittää, kun et ole kokenut yhteyttä Jumalaan. Se syntyy, kun teet kuten Jeesus neuvoi. Jos siihen ei usko niin ei tule ikinä kokeilleeksi. Minä heitin kaikki vanhat kirkko-opetukset kristinuskosta romukoppaan ja luin Uuden Testamentin ilman mitään ihmisten minulle antamia ennakkokäsityksiä. Sieltä löytyi se keino, jolla yhteyden saa luojaansa. Hän rakastaa sinua, mutta jos käännät selkäsi niin silti hän odottaa sinua. Jos koko elämäsi käännät selkäsi niin mitä hän enää voi sinulle tehdä?\nJos nyt Jeesus ilmestyisi sinun olohuoneen sohvalle ja kertoisi sinulle samat asiat, kuin hän kertoi ihmisille, kun oli täällä maanpäällä. Niin sinulla olisi täysi todiste sinun silmiesi edessä. Sitten olisit ihmeissäsi. Uskoisitko sitten?\nJos hän kehoittaisi sinua seuraamaan häntä niin seuraisitko? Vai kiistäisitkö yhä ja väittäisit näkeväsi näkyjä? Jos uskoisit silmiisi niin uskaltaisitko kertoa siitä muille? Mitä ne muut sanoisivat?\nNauraisivat sinulle, vaikka sinä näit ihmeen sohvalla ja se oli täysin todellinen sinulle. Muut eivät uskoisi, koska eivät nähneet mitään. He vain luottaisivat sinun sanaan tai kiistäisivät sen.\nJeesus oli täällä kerran ja meillä on muiden ihmisten todistus. Jeesus yhä vaikuttaa ja muuttaa ihmisten elämiä. Sinä annoit muiden houkutusten käydä suuremmaksi ja hylkäsit kristinuskon.\nOlitko kirkkokristitty vai Jeesuksen seuraaja?\nKirkko nimittäin kerää jäseniä kirkkoon, Jeesus kerää jäseniä taivaaseen. Siinä on suuri ero ja kirkoilla ei ole paljonkaan tekemistä kristinuskon kanssa. Se selviää, kun lukee Uuden Testamentin läpi ajatuksella. Huomaat sen kuinka kirkko vääristää suurimman osan Jeesuksen sanomista. Jeesus haluaa vai jäseniä seurakuntaansa. Ei hän halua, että rakennamme kirkkoja tai perustamme virkoja ihmisille (pappi, arkkipiispa jne.).\nHyvän sanoma kuuluu kaikille ilman mitään jäsenyyttä maalliseen organisaatioon tai ilman mitään jäsenmaksuja. Jos joku pyytää sinulta rahaa henkisistä asioista, juokse niin kovaa karkuun kun vain pystyt. Hän haluaa vain myydä sinulle omaa viisauttaan rahaa vastaan.\nKatolilaisuus ja kaikki maailman uskonnot ovat harhautusta. Usko on eri asia kuin uskonto. Uskonto on tarukertomus, mutta usko on todellista. Minä en näe Jeesusta, mutta teen niin kuin hän minua käskee.\nMinulle tuli ajatus jo ennen uskoon tuloa tv:n myymisestä pois. Se tuntui kivuliaalta. Onhan siinä sohvalla kiva istua "pää tyhjänä" viihtymässä. Seurasin silloin sitä ajatusta, vaikka olikin hankalaa luopua siitä "huumeesta". Sitten tuli tyhjää elämään, mutta tuli samalla lisää aikaa. Nyt sille ajalle on löytynyt huomattavan paljon parempaa tekemistä ja olen onnellisempi ja kiitän Herraa, että hän jo silloin halusi auttaa minua.\nJa kun kaduin syntejäni pyysin Jeesusta elämääni niin näitä muutoksia on tullut roppakaupalla. Aina olen seurannut sitä ajatusta ja kivun jälkeen onkin löytynyt ihan paljon parempaa. En olisi ikinä itse pystynyt muuttumaan niin paljon ilman apua. Elämä on rauhallista hetkessä elämistä. Pelot ovat melkein kaikki poistuneet. Pystyn antamaan helpommin ihmisille anteeksi, hallitsen vihan paremmin, enkä anna sen nousta. Tekemistä on kuitenkin vielä jäljellä, ja koko ajan vanhan Markun elämä yrittää nousta takaisin. Koko ajan kuitenkin pidä Jeesuksen ajatuksessa ja taistelen vanhaa Markkua vastaan. Ja kas vanha Markku pysyy poissa ja uuden Markun elämä muuttuu koko ajan parempaan suuntaan. Ihan kuin joku tietäisi juuri tismalleen mitä minä tarvitsen. Tajuan sen vasta sitten kun näen muutoksen hyvyyden.\nTekeehän kirkko myös hyväntekeväisyystyötä, joten siitä kunnia heille, mutta en minä kaipaa mitään pappia minun ja Jumalan väliin. Minä rukoilen ja Jumala toimittaa minulle vastauksen.\nVälillä vastaus tulee minulle ajatuksena, välillä se tulee tyttöystävän suusta, välillä kohtaan vastauksen omassa elämässäni jonain tapahtumana. Jumala vaikuttaa koko minun elämään. Jumala on henki ja mitä voin lukea Johanneksen evankeliumin alusta niin voin oppia mikä on Jeesuksen rooli koko asiassa.\nSiinä se kerrotaan ja sen jälkeen voit ymmärtää mitä tarkoitetaan Jumalan kuvalla.\nJumala ohjaa minun ajatuksia, jos vain kuuntelen hänen ajatuksia. Voin alkaa itse ratkomaan elämän salaisuuksia, mutta en pääse puusta pitkälle. Helposti silloin lähtisin kuuntelemaan pappia tai muuta ihmistä. Uskoisin tuon toisen ihmisen sanomaan enkä Jumalaan.\nEi sinun pidä luottaa tässä maailmassa mihinkään muuhun kuin Jumalaan. Kysyt häneltä keneen voit luottaa. Kaikki meistä valehtelee, koska emme tiedä koko totuutta. Ihminen tietää vain hippusia sieltä täältä ja monesti alamme itse yhdistämään omalla viisaudellamme niitä yhteen. Sitten syntyy totuus, joka näyttää hyvältä, mutta ei ole totuus. Minä teen sitä ja sinä teet sitä. Ei Jumala voi kertoa yhdelle kaikkea, koska yksi ihminen ei voi hallita kaikkea.\nMinä olen vain pieni vesipisara Jumalan tietoisuuden meren edessä. Meri ei tarvitse vesipisaraa, mutta vesipisara tarvitsee merta, muuten vesipisara ei ole mitään.\nKaiken uskontomoskan alla on ihan oikea asia. Se on vain sinne piilotettu pahuuden voimien takia. Pahuus ei halua sinun sitä löytävän. Pahuus haluaa, että palvot ihmisten tekosia ja ihmisten sanomia. Silloin et löydä hyvyyttä. Saatana tietää mihin hän päätyy.\nSaatana kuitenkin yrittää tehdä Jumalan suunnitelmat tyhjäksi harhauttamalla ihmisiä mahdollisimman pitkään. Siksi meille yritetään syöttää kaikkea moskaa. Saatana saa vielä olla taivaassa, mutta hänet joskus sieltä heitetään mäkeen. Silloin tulee se suuri harhautus, jolloin moni kääntyy Saatanan puoleen ja on valmis ottamaan merkin käteensä tai otsaansa.\nKoska ihmiset eivät enää välitä Jeesuksen sanomasta ja varoituksista niin voi olla, että näemme jo sen Saatanan valtakunnan tulon oman elämämme aikana. Sen aika on kuitenkin lyhyt, koska Jumala asettaa rajat pahuudellekin.\nTässä on nyt sinun elämä sinun omissa käsissäsi. Sinä teet päätöksen ja kannat vastuun. Haluatko mennä suoraan totuuden äärelle vai otatko siihen väliin ihmisten tai avaruusolentojen totuuksia. Älä luota minun sanaan vai löydä oma tiesi luojasi luokse.\nOman itsensä ja omien halujensa kieltäminen on rankkaa, mutta sieltä alta löytyy se uusi ihminen. Sinusta kasvaa uusi ihminen jolloin sinulla on hallussa elämäsi ja Jumala auttaa sinua. Mikään tässä maailmassa ei enää orjuuta sinua, ei TV, alkoholi, tupakka, seksi, tavarat, omaisuus, raha, uutisten lukeminen, NWO:n tutkiminen, itsensä palvominen jne. Kasvat niiden asioiden yläpuolelle.\nTaivaasta saat näkymätöntä lannoitetta juurellesi ja alat kasvamaan. Sinusta tulee hyvä puu, joka kantaa hyvää hedelmää. Huonot oksat Jeesus leikkaa kivuliaasti sinusta pois ja kannat yhä vain enemmän hedelmää. Sinusta tulee alueesi hienoin ja paras puu. Muut haluavat tulla sinun kaltaiseksi. Sinä kerrot mistä tuon lannoitteen saa ja he menevät lannoittajan luokse.\nKun olet lopulta täydellinen puu niin kaikki paha on sinusta poistettu. Pahan hedelmiä et enää tuota vaan joka oksalta tulee hyviä hedelmiä. Paha kuitenkin yrittää tulla luoksesi tautina tai joku tulee poraamaan reikiä sinuun. Silloin pyydät puutarhuria auttamaan sinua. Ja puutarhuri tulee ja auttaa. Puutarhurihan on se sama, joka myös lannoitti sinut.\nElä pidä minua minään tiedeuskovaisena ja vain fyysisen maailman näkevänä ihmisenä. Olen pitkään ollut tekemisissä henkisten asioiden kanssa ja ymmärrän kyllä mistä puhut, mutta en pidä muutamasta asiasta mitä mainitsit.\nEn pidä Jumala sanasta. Käyttäisin mielummin sanoja kuten maailmankaikkeus tai alkulähde. Jumala on liian inhimillistetty sekä siinä on uskontojen ikävä tahra.\nMistä tiedät että olet jutellut juuri Jeesuksen kanssa etkä esim. jonkin mainitsemiesi langenneiden enkeleiden kanssa? Voi myös olla hyvin todennäköistä, että olet jutellut esim oman ali-/yli-tajuntasi kanssa joka on esiintynyt Jeesuksena, sillä on tiennyt, että näin saa parhaan tuloksen. Tietenkään sillä ei ole mitään väliä, mutta tämä ei anna oikeutta julistaa Jeesuksen olevan todellinen.\nTiedän, kun antautuu maailmankaikkeuden vietäväksi. Eli vaihtaa pelon rakkauteen. Sinun ei tarvitse huolehtia mistään asiat vain järjestyvät. Näin on käynyt mm. itselläni. Mutta tähänkään ei tarvitse ottaa mitään raamattua tai Jeesusta mukaan. Vain pieni valinta pelon ja rakkauden välillä.\nKaikki maailmankaikkeuden tieto on joka ikisessä atomissa kehossasi. Tai tarkemmin joka ikisessä atomissa on maailmankaikkeus. Voit saada tietoja suoraan itseltäsi esim. meditoimalla. Tietysti rukous toimii myös tässä. Rukous on pikemminkin kysymistä kuin meditoiminen taas kuuntelemista.\nJos lukaset tuon falung dafa kirjasen minkä linkkasit näet miten selkeät ohjeet siellä on tuohon kuinka käyttäytyä "oikein". Oikeastaan kiteytyy yhteen lauseeseen. "Älä tee mitään mikä rikkoo yhteiskunnan normaalia toimintaa."\nEn vain tajua miksi pitää alkaa puhumaan kaikenmaailman saatanoista ja perkeleistä ja pahuuksista. Ne ovat vain synonyymejä eli eivät oikeastaan edes tarkoita mitään! Tuollaisista puhuminen saa ihmiselle suunnattoman oksennusreaktion käyntiin!\nEn usko vähimmissäkään määrin mihinkään helvettiin tai kadotukseen! Olen myös kuullut että raamatussa oli aikoinaan karman-laki sekä jälleen syntymä, mutta rooman-ortodoksit olisivat poistaneet ne muistaakseni 400 luvulla. Niiden tilalle heitettiin sitten kiirastuli ja helvetti jotta kansaa olisi helpompi hallita.\nSynti on myös liian tuomitseva sana. Kukaan ei tuomitse sinua kun täältä lähdet vaan sinua pikemminkin opastettaisiin ja autettaisiin. Miksi ihmeessä kaikkirakastava jumala tuomitsisi sinut... haloo!\nEn myös ymmärtänyt logiikkaasi siitä, että jos taivaalta laskeutuisi jokin toisen sivilisaation edustama rotu miksi ihmeessä he automaattisesti olisivat "pahoja"? Tuo kuullostaa mielestäni enemmän pelolta kuin rakkaudelta!\nJos kuljet Jumalan viitoittamaa tietä miksi ylipäätänsä puhut mistään pahoista asioista sillä ne edustavat pelkoa (teidän lucifer) eikä rakkautta (teidän jumala)?\nVuoren huipulle menee rajaton määrä polkuja ei tietenkään ole yhtä oikeaa. Tämä on yksi syy miksi en hyväksy uskontoja enkä kovin arvosta raamattuakaan. Miksi ihmeessä raamatussa on jotain käskyjä? Miksi kaikkivaltias antaa meille vapaan tahdon ja sitten kymmenen KÄSKYÄ?\nUskonnoista olemme varmasti täysin samaa mieltä :)\nEi ole mitään hyvää eikä pahaa. Sillä me olemme kaikki yhtä! On vain enemmän ja vähemmän eksyksissä olevia. Haukkumalla pahoiksi et ainakaan auta heitä ollenkaan!\nMeni nyt vähän off topic en kovin tykkää puhua näistä henkisistä asioista sillä niiden aika ei mielestäni ole vielä. Aivan esimmäiseksi tulisi korjata meidän viallinen rahatalous järjestelmämme ennenkuin voimme keskittyä näihin... Olen käyttänyt liikaa aikaani ja energiaani tähän keskusteluun joten vetäydyn muihin puuhiin.\nKiitos vielä Markku oli mukava rupatella! Toivottavasti sait yhtä paljon minulta kuin minä sain sinulta! :)